Vətəni müdafiə etmək hər birimizin müqəddəs borcudur! | Xalq Qəzeti\nVətəni müdafiə etmək hər birimizin müqəddəs borcudur!\n05.04.2016 10:02 | Oxunma sayı: 1184\nErmənistan-Azərbaycan, Dağlıq Qarabağ münaqişəsi başlayan vaxtlardan daim ön cəbhədə olmuşam və torpaqlarımızın müdafiəsi uğrunda gedən döyüşlərin fəal iştirakçılarından biriyəm. Bu müddət ərzində ermənilərin qorxaqlığının şahidi olmuşam. Hələ hadisələr başlayan vaxtdan Ermənistan döyüşçülərinin əksəriyyətinin muzdlular olduğunu bilirdik. Elə indi də Ermənistan hərbiçiləri başqa ölkələrin köməyinə möhtacdırlar.\nBu gün dünyada baş alıb gedən ikili standartlar Ermənistanın işğalçılıq siyasətindən əl çəkməməsinə rəvac verir, qəsbkar dövlətin beynəlxalq hüququn norma və prinsiplərinə hörmətsizliyini görməzliyə vurur. Ermənistan silahlı qüvvələrinin mütəmadi olaraq atəşkəs rejimini pozmaları və cəbhədə müxtəlif təxribatlar törətmələrinin əsas səbəblərindən biri də beynəlxalq birliyin bu ədalətsizliyə göz yummasıdır.\nAprelin 2-nə keçən gecə cəbhə xəttində baş verən qanlı döyüşlərə səbəb yenə də ermənilərin növbəti təxribatlara cəhdi olmuşdur. Ancaq görünür, bu dəfə Milli Ordumuz düşmənə layiq olduğu yeri göstərdi. Böyük itkilər verən Ermənistan hərbçiləri çıxış yolunu qaçıb canlarını qurtarmaqda gördülər. Ancaq bir hissəsi buna da macal tapa bilmədi. Ermənilərin son anda döyüş yerini atıb qaçmaları onların köhnə adətidir. Mən Qarabağ döyüşlərində dəfələrlə bunun şahidi olmuşam. Onlar bu dəfə də öz adətlərinə “sadiq olduqlarını” nümayiş etdirdilər.\nBelə də olmalı idi. Çünki bu gün Azərbaycan Prezidenti, Ali Baş Komandan İlham Əliyevin rəhbərliyi ilə ölkədə güclü nizami ordu qurulub, Silahlı Qüvvələr müasir texnika, hərbi sursatla təchiz olunub və bölgənin ən güclü ordusuna çevrilib. Azərbaycan Ordusunun peşəkarlığı, döyüş qabiliyyəti gündən-günə artır, maddi-texniki bazanın gücləndirilməsi istiqamətində zəruri addımlar atılır. Hərbçilərin sosial müdafiə məsələlərinin gücləndirilməsi daim dövlətimizin diqqət mərkəzindədir. Ordumuza xidmət edənlərin əksəriyyəti gənclərdir. Onlar milli vətənpərvərlik ruhunda tərbiyə alırlar, ümidləri doğruldur və Vətənin hər qarış torpağı uğrunda canlarını qurban verməyə hazırdırlar. Müharibə və atəşkəs zamanında itkilər vermək təbii haldır. Vətən, torpaq uğrunda həlak olmuş bütün şəhidlərimiz bizim fəxrimiz, qürurumuzdur. Biz onların ruhu qarşısında baş əyirik.\nBu günlərdə təmas xəttində baş verən döyüşlərdə ağır məğlubiyyətə uğrayan Ermənistan tərəfi Azərbaycan Milli Ordusunun hansı qüdrətə malik olduğunu gördü. Düşmənə bəlli oldu ki, Azərbaycan Ordusu həm peşəkarlıq, həm texniki, həm də hazırlıq baxımından nəinki Qafqazda, hətta dünyada ən yüksək səviyyədədir. Bizim ordu ilə üz-üzə gəlməyə qadir olmadığını görən Ermənistan tərəfi dərhal beynəlxalq təşkilatların qapısını döyərək, yenidən ənənəvi əzabkeş obrazına girdi. Döyüşlər barədə saxta məlumatlar yaymaqla dünya ictimaiyyətini aldatmağa cəhd etdi. Lakin reallıq başqadır: döyüşlər işğal edilmiş Azərbaycan torpaqlarında gedir, bu isə o deməkdir ki, bundan əziyyət çəkən məhz bizim mülki şəxslərdir. Artıq bunu beynəlxalq aləm də çox yaxşı bilir.\nErmənistan rəhbərliyi bu günlərdə ABŞ-da keçirilən IV Nüvə Təhlükəsizliyi Sammitində də bunun şahidi oldu. Azərbaycanın bu sammitdə iştirakı və ABŞ-ın ölkəmizin ərazi bütövlüyünü dəstəklədiyini yenidən bəyan etməsi Ermənistanın bütün planlarını alt-üst etdi. Vaşinqton-Bakı münasibətlərinin soyuqlaşmasını arzulayan və müxtəlif hiylələrlə bunu reallaşdırmaq istəyən rəsmi Yerevanın bütün ümidləri puç oldu.\nRegiondakı bütün güclü dövlətlərlə-Rusiya, Türkiyə və İranla münasibətlərini yüksək səviyyədə quran, əməkdaşlığı mütəmadi olaraq genişləndirən və dünya birliyindəki reytinqini getdikcə artıran Azərbaycanla müqayisədə Ermənistan işğalçılıq siyasəti ilə özünü beynəlxalq əməkdaşlıqdan təcrid etmiş vəziyyətdədir. Hazırda, demək olar ki, dünyanın bütün ölkələri Azərbaycanın ərazi bütövlüyünü dəstəkləyir və bunu ikitərəfli və çoxtərəfli formatlarda keçirilən görüşlərlə, həmçinin imzalanmış saziş və müqavilələrlə də təsdiqləyirlər. Bu gün dünyanın heç bir ölkəsi və qurumu Dağlıq Qarabağı müstəqil respublika kimi tanımır. Hətta Ermənistanın özü də buna cəsarət edə bilmir. Bu ilin fevralında Azərbaycanın İranla imzaladığı “Xudafərin” sazişi də Dağlıq Qarabağ və ətraf rayonların müvəqqəti olaraq Ermənistanın işğalı altında olduğunu göstərir.\nArtıq Ermənistanda açıq şəkildə etiraf olunur ki, Qarabağdakı son döyüşlərdə erməni tərəfi o qədər itki verib ki, yaralıların yerləşdirilməsi üçün Qarabağdakı hospitallarda yer qalmayıb və onlar helikopterlərlə, avtomobillərlə İrəvana göndərilir. Azərbaycan Müdafiə Nazirliyi şəhidlərin sayını açıqlasa da, Ermənistan Müdafiə Nazirliyi real itkiləri gizlədir və hələ də susur. Erməni jurnalistləri də yazırlar ki, yaralıların sayı o qədərdir ki, onları daşımaq üçün helikopterlər çatmır, avtomobillərlə daşıyırlar. Ona görə də yaralı erməni əsgərləri yolda ölürlər. Həkimlər çatışmır, dərmanlar yoxdur. Ölənlərin sayı barədə isə dəqiq məlumat verilmir. Çünki bu rəqəm daha çoxdur.\nÜmumiyyətlə, döyüşlər başlayan gündən etibarən Ermənistan Müdafiə Nazirliyi itkilərin sayını gizlədir, yalan məlumatlar yayır. Təsadüfi deyil ki, bu gün Ermənistanda əsgər anaları növbəti etiraz aksiyası keçiriblər. Ermənistan prezidenti Serj Sarkisyan döyüşlər zamanı 18 hərbçinin öldüyünü, 35 hərbçinin yaralandığını bildirsə də, əsgər anaları buna inanmırlar.\nBiz Azərbaycanın Milli Ordusunun peşəkarlığından, gücündən və qüdrətindən qürur hissi duyuruq. Qısa müddətdə həyata keçirilən sürətli əks-həmlə zamanı erməni birləşmələrinin uzun illərdən bəri mühəndis-istehkam baxımından möhkəmləndirdiyi birinci müdafiə xətti cəbhənin bəzi istiqamətlərində yarılmış və darmadağın edilmiş, strateji əhəmiyyətə malik bir neçə yüksəklik və yaşayış məntəqələri düşməndən tam azad olunmuşdur. Biz Milli Ordumuza inanır və əminik ki, torpaqlarımızı işğalda saxlamaq istəyən düşmənə bundan sonra da sarsıdıcı zərbələr vuracaq.\nBu il aprelin 2-də Azərbaycan Respublikası Prezidentinin yanında keçirilən Təhlükəsizlik Şurasının iclasında Prezident, Ali Baş Komandan cənab İlham Əliyev də cıxışında bu barədə öz fikrini qəti bildirdi: “Əminəm ki, bundan sonra da düşmənin bütün təxribatları cavabsız qalmayacaq. Düşmənə bundan sonra da layiqli cavab veriləcək. Azərbaycan Ordusu buna qadirdir. Azərbaycan övladları öz doğma torpağını müdafiə edirlər, Vətən uğrunda vuruşurlar, şəhid olurlar. Bütün şəhidlərimizin xatirəsi bizim ürəyimizdə yaşayır və əbədi yaşayacaq”.\nQarabağ müharibəsi veteranı,\nE-mail: [email protected]azeti.com; [email protected]


Siyezen broyler vakansiya – Omsorg for dyr\nSiyəzən Broyler ASC quşçuluq fabriki Azərbaycanın şimal şərqində yerləşir. Təyinatına görə Respublikada ən iri ətlik istiqamətli quşçuluq təsərrüfatıdır. Müəssisədə texnoloji avadanlıqlar vaxtilə Macarıstanın Baboylo firması vasitəsilə gətirilərək, onların mütəxəssisləri tərəfindən quraşdırılmışdır. Koroğlu MMC aşağıdakı vakant yerlərə müsabiqə elan edir: 1. Məhsullar haqqında məlumatların dəqiqliklə müştərilərə ötürülməsi. Satılan məhsulların aylıq hesabatının hazırlanması.\nSƏBA” şirkətlər qrupu Daxili Auditor vəzifələrinə işçi axtarışı elan edir. Hovsan qusculuqfabriki-zootexnik Shexsi teserufat-Baytar. B Suruculuk kateqoriyam var. А с чем связано детство, помните? Новый год, снеговик и санки , Апельсиновый звон по комнате, Мамин торт и сгущенка в банке.\nДружный класс и подруги школьные, Белый. Açıq Səhmdar Cəmiyyəti istehlakçılara göstərilən xidmətlərin yaxşılaşdırılması, habelə kadr potensialının gücləndirilməsi istiqamətində tədbirləri davam etdirir. Azərsu” ASC-nin Mətbuat xidməti və ictimaiyyətlə əlaqələr şöbəsindən Modern.\nEmal edilmiş və konservləşdirilmiş ev və ov quşları. Sənaye , kənd təsərrüfatı (Heyvandarlıq). Siyezen Broyler ( Siyezen ), Kənd təsərrüfatı. Martın 7-si səhər açılar-açılmaz, iş saatı başlar-başlamaz Siyəzən Quşçuluq Fabrikinin işçiləri fabrikə yox, icra hakimiyyətinin binası önünə üz tutdular.\nOnlar etiraz aksiyası keçirdilər. Son bir hefte erzinde internetde cuce istehsali ile bagli cox acinacaqli carxlar yayimlanmishdir. Siyəzən broyler ” quşçuluq fabriki barəsində şok məlumatlar yayılıb. Qadin Geyimleri, Интернет Магазин Easy Shop, Etirler, Günlük Makyajım, Elbise, sac et cabas mode et déco, Hairstyles and beauty tips, StyleCraze Hairstyles, Qadınlar Alemi, Aysel_Online Aksessuar satisi, ARIEL, Vacancy-S COM Vakansiyalar , iş elanları. Elan vakansiya alqi-satqi, Vakansiyalar VƏ İŞ Yerləri, tv, . Report” xəbər verir ki, yığıncaq müəssisənin inzibati binasının yerləşdiyi Siyəzən şəhərində olacaq.\nYenidən təşkili ilə əlaqədar komissiyanın . Melissa Park” baş mühasib vəzifəsi üçün işçi axtarır. OpTime” xəbər verir ki, ali təhsilli, muvafiq sahədə minimum il iş təcrübəsi olan namizədlər vakansiya ilə bağlı müraciət edə bilərlər. Qanun vericiliyə uyğun fiziki və hüquqi şəxslərin mühasibat uçotu – Vergi ,DSMF – Statistika . Məmnuniyyətlə Aslan İsmayılova həmin vakansiyanı təklif edə bilərəm ki, belə işlərdən əl çəksin.


Oktyabrın 28-də Biznes mühiti və beynəlxalq reytinqlər üzrə Komissiyanın “Elektrik təchizatı şəbəkələrinə qoşulma” İşçi Qrupunun videokonfrans formatında növbəti iclası keçirilib.\nİşçi qrupunun rəhbəri, energetika nazirinin müavini Samir Vəliyevin giriş nitqi ilə start götürən iclasda Biznes mühiti və beynəlxalq reytinqlər üzrə Komissiyanın “Azranking.az” portalının təqdimatı keçirilib, Komissiyanın Katibliyinin rəhbəri Vüsal Şıxəliyev tərəfindən portalın funksionallığı və mövcud platformaları barədə ətraflı məlumat verilib.\nİclasın gündəliyinə uyğun olaraq, aidiyyəti qurumların nümayəndələri tərəfindən işçi qrupunun ötən iclasının Protokolu ilə qərara alınmış tədbirlərin icra vəziyyəti barədə məlumat verilib. Elektrik təchizatı şəbəkələri üzrə sahibkarlıq subyektlərinin məlumatlılıq və məmnunluq səviyyəsinin daha da artırılması məqsədi ilə “Deloitte” şirkəti cəlb edilməklə hazırlanmaqda olan Kommunikasiya Strategiyası layihəsinə və bu istiqamətdə qarşıda duran vəzifələrin icrasına dair müzakirələr aparılıb.\nElektrik şəbəkəsinə qoşulma ilə bağlı həyata keçirilən islahatlar və elektron müraciətlərin təkmilləşdirilməsi istiqamətində görülən işlərə dair məlumat verilib, elektron müraciətlər üzrə yüksək dinamikanın müşahidə olunduğu, 2020-ci illə müqayisədə 10 dəfəyə qədər artımın qeydə alındığı bildirilib.\nElektrik təchizatı şəbəkəsinə qoşulma prosesinin qiymətləndirilməsinə dair kiçik və orta biznes subyektləri arasında cari ilin 3 rübündə keçirilmiş sorğuların nəticəsi ilə bağlı təqdimat nümayiş etdirilib, nəticələrin təhlili aparılıb, Kommunikasiya Strategiyasının hazırlanması prosesində sorğu nəticələrinin nəzərə alınması tövsiyə olunub. Növbəti ildən sorğuların keçirilməsinin özəl şirkət cəlb edilməklə reallaşdırılacağı vurğulanıb.\n“Paylayıcı Şəbəkələr üzrə Enerji Təchizatının Keyfiyyət Göstəricilərinin Təyin Edilməsi Metodikası” adlı sənədin təkmilləşdirilməsi və illik elektrik enerjisi təchizatında fasilələrin azaldılması, texnoloji itkilərin minimuma endirilməsi üzrə görüləcək işlərlə bağlı texniki-iqtisadi əsaslandırmanın hazırlanması prosesinə dair məlumat verilib.\nİşçi qrupun 2022-ci il üçün Fəaliyyət Planının layihəsinin hazırlanmasına dair fikir mübadiləsi aparılıb, layihənin ötən illər üzrə fəaliyyət planlarının icrası zamanı əldə edilmiş təcrübə nəzərə alınmaqla və müasir yanaşmaların tətbiqi ilə formalaşdırılmasının əhəmiyyəti qeyd edilib.\nİclasda Energetika Nazirliyi, İqtisadiyyat Nazirliyi, Kiçik və Orta Biznesin İnkişafı Agentliyi, “Azərişıq” ASC, “Azərenerji” ASC, Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi, Dövlət Şəhərsalma və Arxitektura Komitəsi, “Deloitte”, “Ekvita”, “Baker Tilly” və “BDO” şirkətlərinin nümayəndələri iştirak edib.


Ziya Məmmədovu “aciz nazir”ə çevirən problemlər - ARAŞDIRMA » GundemXeber İnformasiya Portalı\nGundemxeber.az » Ölkə » Ziya Məmmədovu “aciz nazir”ə çevirən problemlər - ARAŞDIRMA\nTarix: 4-12-2014, 10:52 Bölmə :Ölkə Baxış: 0\nBakı şəhərinin ən problemli məsələlərindən biri onun ictimai nəqliyyatıdır. Avtobus sürücülərinin özbaşınalığı haqqında mətbuatda hər gün səhifə-səhifə yazılar yazılsa da, onlar sərnişinləri təhqir etməkdən tutmuş, yol hərəkəti qaydalarını pozmağa qədər özbaşınalıq etməkdən çəkinmirlər. Bu özbaşınalığın əziyyətini isə təbii ki, sərnişinlər çəkirlər.\nAcı da olsa bu bir həqiqətdir ki, son illərdə marşrut avtobusların törətdiyi qəzalarda xeyli sayda insan həyatını itirib. Bu hadisələr avtobus sürücülərinin qayda-qanunlara məhəl qoymamaları məsələsini gündəmdə saxlayır. Ümumiyyətlə, avtobus parklarının yenilənməsinə baxmayaraq, Bakıda marşrut bazarındakı vəziyyət tam tənzimlənmir. Çünki problem nə birdir, nə də iki... Aidiyyəti qurumların həyata keçirdiyi tədbirlər isə kampaniya xarakterlidir. Bir də görürsən ki, sərnişin avtobuslarının fəaliyyəti ilə bağlı reydlər başlayır. Qanunu pozan sürücülər cərimələnir, bəzilərinin sənədləri alınır, idarə etdikləri avtobuslar texniki baxışa göndərilir. Amma üstündən iki gün keçməmiş hər şey yenidən qayıdır əvvəlki vəziyyətinə.\nƏn acınacaqlısı isə Nəqliyyat Nazirliyi bütün bunlardan xəbərdar olduğu halda nədənsə susur... Adi bir məqamı xatırladaq. Bakıda keçirilən "Eurovision" mahnı müsabiqəsi ilə əlaqədar həyata keçirilən tədbirlərdən biri də Nəqliyyat Nazirliyi tərəfindən marşrut sürücülərinin vahid geyim formasının paylanması oldu. Lakin mahnı müsabiqəsi başa çatar-çatmaz sürücülər də formalarını çıxarıb atdılar.\nSürücülərin sərnişinlərə qarşı etinasız davranışı artıq vətəndaşları da hövsələdən çıxarıb. Bir çoxu problemin kökünün ictimai nəqliyyatı özəl sektora həvalə edilməsində görür. Özəl sektoru idarə edənlər isə keyfiyyətli xidmət barədə düşünmək əvəziə yalnız şəxsi mənfəətlərini artırmağı fikirləşirlər. Sərnişin avtobuslarının hərəkəti sanki ralli yarışlarına çevrilib. Hadisələrin çoxu avtobusların bir-biri ilə rəqabəti, üst-üstə düşən qrafikə görə olur. Dayanacağa birinci çatmaq üçün sürücülər sərnişinlərin həyatını təhlükəyə atırlar. Hətta işıqforun qırmızı işığında da keçir, yol nişanlarının tələblərini pozur və qarşıdan gələn nəqliyyatın yoluna belə çıxırlar.\nHətta iş o yerə çatır ki, bəzən bir-birinin avtobusunu keçmək istəyən sürücülər piyadaların gedib-gəldiyi səkilərə çıxmaqdan belə çəkinmirlər və bu yolla bir qədər vaxt qazanmaq istəyirlər. Amma bu zaman unutduqları çox məqam olur. Onların bu “irəli düşmək” cəhdi əksər hallarda kimlərinsə həyatına son qoyur. Avtobus sürücüləri yalnız yol hərəkəti qaydalarını pozmaqla kifayətlənmirlər. Nəqliyyat Nazirliyi isə hələ də susur. Düzdür, avtobuslarla bağlı Bakı şəhərində Nəqliyyat Nazirliyi və Bakı şəhər Dövlət Yol Polisi İdarəsi mütəmadi olaraq reydlər keçirirlər. Amma keçirilən reydlərə və görülən tədbirlərə baxmayaraq, yenə bəzi avtobus sürücüləri yol hərəkəti qaydasını kobud surətdə pozur, bir-biri ilə ötüşür və hətta işıqforun qırmızı işığına məhəl qoymurlar.\nQeyd edək ki, mövcud qanunvericiliyə görə, sərnişin daşıyan hər bir nəqliyyat vasitəsi və onun sürücüsü reys öncəsi həm texniki, həm də tibbi müayinədən keçməlidir. Amma baş verən faciələr göstərir ki, sərnişin daşıyan nəqliyyat vasitəsi və sürücüsü reys öncəsi nə texniki, nə də tibbi müayinədən keçir. Əks təqdirdə bu qədər qəzalar baş verməzdi. Uşaqdan böyüyə kimi hamı bilir ki, avtobus sürücüsünün idarəetmə zamanı telefonla oynaması, siqaret çəkməsi, qida qəbul etməsi qadağandır. Amma gəlin görək bu qaydalara məhəl qoyan varmı? Əslində avtobus xəttə buraxılmadan öncə bir neçə prosedur qaydaları yerinə yetirilməlidir. İlk öncə avtobusun sazlığı yoxlanılmalı, daha sonra o yuyulmalı və təmizlənməlidir. Görəsən ölkədə kifayət qədər sərnişindaşıma xidməti göstərən iri tutumlu avtobus şirkətləri bu qaydalara əməl edirmi? Əməl etməyəcəyi tədqirdə Nəqliyyat Nazirliyi necə mübarizə aparır?\nHər halda, Azərbaycanın qanunverici orqanında avtobus sürücülərinin intizamsılığı ilə bağlı dəfələrlə məsələ qaldırılıb, lakin heç bir məsələyə birdəfəlik nöqtə qoyulmayıb. Odur ki, 10 minlərlə sərnişinin həyatı, 20-22 yaşı gənc avtobus sürücülərindən asılı vəziyyətdə qalır. Hər bir sahibkar öz işində peşəkar olmalıdır. Çünki söhbət vətəndaşların mənzil başına sağ-salamat çatdırılmasından gedir. Amma gənc sürücülər bunu dərk edə bilmirlər. Əks halda onlar avtobus sürə-sürə internetə girməz, SMS yazmaz, telefonla danışmaz, çay içib siqaret çəkməzdilər. Yəqin ki, dünyanın heç bir ölkəsində belə hal yoxdur. Və hansısa ölkədə bu barədə danışsaq, yəqin ki, bizə ən azından gülərlər…\nNəqliyyat naziri Ziya Məmmədov bir müddət əvvəl verdiyi açıqlamada etiraf etmişdi ki, avtobus sürücülərin özbaşınalığı onların ən “yaralı yeri”dir və bunun qarşısı almaq çətindir. Çünki nazir deyir ki, avtobus marşrutları özəl şirkətlərə məxsusdur və sürücüləri də həmin şirkətlər cəzalandırmalıdır. Elədirsə, Nəqliyyat Nazirliyi nəyə lazımdır? Lazımdırsa, işləmək də lazımdır. Amma hələ ki, avtobus sürücüləri ilə bağlı nəsə tədbir görüldüyünü yalnız sözlə deyirlər. Əməli iş görülsəydi, vəziyyət dəyişərdi.\nMaraqlıdır ki, bu sahədəki qanunsuzluqlar, yəni sürücülərin avtobusu yüksək sürətlə idarə etməsi halları Nəqliyyat Nazirliyinin əməkdaşlarının gözü qarşısında qeydə alınır. Buna baxmayaraq, nazirliyin işçiləri yol hərəkəti qaydalarına uyğun hərəkət etməyən sürücüləri cəzalandırmırlar. Avtobus sürücüləri arasında mədəniyyət də aşağı səviyyədədir. Təbii, bunu hamısına şamil etmək doğru olmazdı. Onların arasında kifayət qədər mədəniyyətli və sərnişinlərlə mülayim rəftar edənləri var. Di gəl ki, əksər sürücülər ağızlarına nə gəldi danışırlar. Yaxud siqaret çəkə-çəkə avtobus idarə edirlər.\nNəqliyyat Nazirliyi sürücülərin iş başında ikən avtobusda siqarət çəkməsinə qadağa qoyub. Təəssüf ki, sürücülərin bir çoxu buna əməl etmir. Bunun hamısı Nəqliyyat Nazirliyinin bu sahə üzrə cavabdeh olan əməkdaşlarının işlərinə düzgün yanaşmamasından irəli gəlir. Əgər nazirliyin ictimai nəqliyyata nəzarət edən işçiləri siqaret çəkib tüstüsünü sərnişinlərin üzünə üfürən sürücüləri layiq olduğu formada cəzalandırsa, başqaları buna baxıb nəticə çıxarar. Nəticə isə budur ki, nəqliyyat naziri Ziya Məmmədov yerində deyil.\nİctimai nəqliyyatdakı irili-xırdalı problemləri təcili həll etmək lazımdır. Ölkəmiz gələn il böyük turnirə - ilk Avropa yay olimpiya oyunlarına ev sahibliyi edəcək. Azərbaycana gələcək turistləri ictimai nəqliyyatda problemlərlə qarşılamağımız ölkəmizin adına və beynəlxalq aləmdəki imicinə yaraşmaz.\nSərnişin avtobusları ilə bağlı problem təkcə sürücü mədəniyyətsizliyi ilə bitmir. Bu sahədə problemlər çoxdur.\nMəsələn, elə onu xatırladaq ki, Bakıda ictimai nəqliyyatda gediş haqlarının kartla ödənişi sisteminin tətbiqinə başlanmasından bir ilə yaxın vaxt keçsə də, hələlik bu sistem işləmir. Görünən odur ki, nə marşrut sahibləri, nə də sürücülər sistemin işləməsində maraqlı deyil. Vətəndaşlar bunu daha çox sistemin düz qurulmaması ilə izah edir. Qəribədir ki, bir çox avtobus sürücüləri də gediş haqlarının kartla ödənilməsini mümkünsüz sayır.\nSürücülərdən bəzilərinin fikrincə, həmin sistem düzgün tətbiq olunsaydı, işləyə bilərdi. Bu üzdən onlar hələlik yeni sistemin keçərsiz olduğunu düşünür. Bunu onunla əsaslandırırlar ki, sərnişinlər səbrsizdir. Dayanacaqda saxlayıb, qapılardan birini açmayanda, sərnişinlər narazılıq edir və s. Halbuki, kart sisteminin bir neçə üstünlüyü var. Bu zaman sürücünün əli təmiz olur. Yəni sürücü ilə sərnişin arasında birbaşa təmasa ehtiyac yaranmır. Məsələn, kimsə 20 qəpiyə görə 50 manat uzadır ki, bunu xırdala. Kartla ödəmədə pulun xırdalanmasına ehtiyac olmur və nəticədə vaxta da qənaət olunur. Üstəlik, sürücü plan verməkdən ötrü tələsmir, normadan artıq sərnişin götürmür və s. Maraqlıdır, sistem işləməyəcəkdisə, o zaman buna bir belə xərc qoymaq nəyə lazım idi?\nKart sisteminin tətbiqinin əsas üstünlüyündən biri də o idi ki, planın yüksək olmasından gileylənən avtobus sürücüləri artıq stabil maaş alacaqdılar. Paytaxtın ictimai sektorunda əmək haqqı sisteminə keçid tezliklə reallaşmalıdır.\nNəqliyyat Nazirliyi bildirib ki, Birinci Avropa Oyunlarınadək ictimai nəqliyyatda nağd ödəniş aradan qaldırılacaq. Bu isə sürüclərin əmək haqqı sisteminə keçidini sürətləndirməyə imkan yaradacaq. Sahibkar bu gün sürücü ilə müqaviləni gündəlik hesablaşma əsasında bağlayır. Kart-ödəniş sisteminin tam tətbiqindən sonra tərəflər arasında əmək müqaviləsi imzalanacaq və sürücüyə konkret maaş təyin olunacaq. Əmək haqqı marşrutun gəlirliliyi, iş rejimi nəzərə alınmaqla sahibkar tərəfindən müəyyənləşdiriləcək.\nGörünən odur ki, məsələnin kökündə Nəqliyyat Nazirliyi ilə sahibkarlar arasındakı anlaşılmazlıq durur. Problem ondadır ki, Ziya Məmmədov sahibkarların imkanlarını məhdudlaşdıqca onlar da minnətli işləyirlər. Nəticədə də əzab çəkən sürücülərlə sərnişinlər olur. İstər qəzaların artması, istərsə də sürücü mədəniyyətsizliyi buradan qaynaqlanır. Beləliklə, aydın olur ki, nəqliyyat sahəsinin başlıca problemi elə Ziya Məmmədovun özüdür. Deməli, bu sahədə sahman yaratmaq üçün ilk növbədə Nəqliyyat Nazirliyinin özündə ciddi dəyişikliklər edilməlidir.\nBakıda avtobus özbaşınalığı - VİDEO ...\nSükan arxasında qaydanı pozan avtobus ...\nNazirlik: Avtobus sürücülərinin qanunsuz ...\nÖzbaşınalıq edən avtobus sürücülərinə qarşı ...


Birinci vitse-prezident Mehriban Əliyeva martın 9-da Yaponiya Baş nazirinin xarici siyasət məsələləri üzrə müşaviri Tomohiko Taniguçi ilə görüşüb.\n"Qafqazinfo" AzərTac-a istinadən xəbər verir ki, Mehriban Əliyeva Yaponiya Baş nazirinin xarici siyasət məsələləri üzrə müşaviri Tomohiko Taniguçinin ölkəmizə səfərinin ikitərəfli əlaqələrin möhkəmlənməsinə töhfə verəcəyinə əminliyini ifadə edib. Keçən il Azərbaycan ilə Yaponiya arasında diplomatik əlaqələrin qurulmasının 25 illiyinin qeyd edildiyini deyən birinci vitse-prezident ölkələrimiz arasında bütün sahələrdə dostluq və qarşılıqlı marağa əsaslanan əməkdaşlığın mövcud olduğunu vurğulayıb.\nEnergetika sahəsində çox uğurlu əməkdaşlıq aparıldığını deyən Mehriban Əliyeva Yaponiyanın iki böyük şirkətinin - “IMPEX” və “ITOCHU” şirkətlərinin uzun illərdir ölkəmizdə səmərəli fəaliyyət göstərdiyini və “Azəri-Çıraq-Günəşli” neft yataqlarının işlənilməsində fəal iştirak etdiyini qeyd edib. Azərbaycanın vitse-prezidenti bildirib ki, dünyanın ən inkişaf etmiş iqtisadiyyatlarından birinə malik olan Yaponiyanın informasiya, inşaat texnologiyaları və nəqliyyat sahələrindəki təcrübəsi böyük maraq doğurur.\nTurizmin inkişafının ölkəmiz üçün prioritet olduğunu deyən Mehriban Əliyeva bildirib ki, Azərbaycan yeni istiqamət kimi Yaponiya turistləri üçün də maraqlı ola bilər. Təhsil sahəsində əməkdaşlıqdan danışan Mehriban Əliyeva Yaponiyanın ali məktəblərində 20 azərbaycanlı tələbənin oxuduğunu, Azərbaycanın ADA və Yaponiyanın Osaka universitetləri arasında Anlaşma Memorandumunun imzalandığını bu sahədə uğurlu əməkdaşlıq kimi dəyərləndirib.


Bakıda banklar dollar satışını dayandırıb - Report.az\nNEFT $ 63.01\n22 Avqust, 2015 12:53\nBakı. 22 avqust. REPORT.AZ/ Bu gün səhər saatlarında Bakı şəhərində fəaliyyət göstərən əksər bank filialları və valyuta mübadilə şöbələri nağd ABŞ dollarının müştərilərə satışını dayandırıb. Bəzi mübadilə şöbələri hətta avro satışını da həyata keçirmir.\n"Report"un verdiyi xəbərə görə, "Unibank", "Bank of Baku", "Accessbank", "Zaminbank" və s. kommersiya banklarının paytaxtdakı valyutadəyişmə məntəqələrinin əməkdaşları valyutanın satışı prosesinin nə vaxt bərpa olunacağı haqqında məlumatsız olduqlarını və əməliyyatları baş ofisdən aldıqları göstəriş əsasında dayandırdıqlarını qeyd ediblər.


'Ziyana düşmüş hüquqi şəxslərin yardıma ehtiyacları var'-Deputat (Media icmalı)\n2021, 25 İyul, bazar, Bakı vaxtı 09:54\nFormula-1 yarışları, yeni orfoqrafiya lüğətinin hazırlanması, 2015-ci il devalvasiyaları nəticəsində hüquqi şəxslərə dəyən ziyanla bağlı yeni təkliflər və başqa məsələlər medianın aparıcı mövzularındandır...\nYeni orfoqrafiya lüğətinə nələr düşmədi?\nTrend.az saytında «İsa Həbibbəyli: Artıq bəzi sözlər yeni qaydalar əsasında yazılmalıdır» sərlövhəli yazı yer alır.\nAzərbaycan Milli Elmlər Akademiyasının (AMEA) vitse-prezidenti, Milli Məclisin Elm və təhsil komitəsinin sədri İsa Həbibbəyli sayta deyib ki, Nazirlər Kabineti «Azərbaycan dilinin Orfoqrafiya Normaları»nın təsdiq edilməsi haqqında qərar qəbul edib. Onun fikrincə, artıq yeni orfoqrafiya lüğətinin çap edilməsini gözləmədən bəzi sözlər Nazirlər Kabinetinin təsdiqlədiyi yeni qaydalar əsasında yazılmalıdır.\nİ.Həbibbəyli yeni təsdiqlənmiş orfoqrafiya qaydaları ilə bağlı bəzi mübahisəli məsələlərin yenə də qalması fikri ilə razılaşmayıb: «...Mübahisəli məsələlərin hamısı sosial şəbəkələrdə və Orfoqrafiya Komissiyasının iclasında yenidən müzakirə edilib. Mən artıq yeni orfoqrafiya qaydaları ilə bağlı mübahisəli məsələ görmürəm».\nOnun qeyd etməsinə görə, yeni lüğətin bu il ərzində çap edilməsi nəzərdə tutulur.\nYazıda xatırladılıb ki, AMEA Orfoqrafiya Komissiyası və Dilçilik İnstitutu 69 maddədən ibarət «Azərbaycan dilinin orfoqrafiya qaydaları» layihəsi hazırlamışdı. Aparılan müzakirələrdən sonra Orfoqrafiya Komissiyasının iclasında sözlərin yazılışı ilə bağlı təklif olunan bəzi məsələlər qəbul edilməyib. Bunlar ərəb mənşəli -iyyat, -iyyət və -iyyə şəkilçilərində qoşa «y» samitindən birinin düşməsi, Avropa dillərindən alınma sözlərdə söz ortasında qoşa «m» hərflərindən birinin düşməsi ilə bağlı olub: ««Rəbb» və «Tanrı» sözlərinin böyük hərflə yazılması yeni orfoqrafiya qaydaları layihəsində öz əksini tapsa da, bu məsələ də sonradan müzakirədən çıxarılmışdı».\nSahibkarların da kredit problemi gündəmə gəlir\nYeniSabah.az saytında «Sahibkarların kreditləri ilə bağlı təkliflər hazırlanır-Yeni güzəştlər» sərlövhəli yazı oxumaq olar.\nYazıda qeyd edildiyinə görə, deputat Vahid Əhmədov deyib ki, problemli kreditlərlə bağlı təkliflər var: «...Əsas məqsəd hüquqi şəxslərlə əlaqədardır. Çünki Azərbaycanda iki devalvasiyadan sonra hüquqi şəxslər, sahibkarlar da çox böyük əziyyət çəkiblər».\nV.Əhmədovun deməsinə görə, sahibkarlarla bağlı bəzi göstərişlər var: «Hətta aldığım məlumata görə, cənab prezidentin göstərişi var. Maliyyə qurumları bu işlə əlaqədar müəyyən təkliflər hazırlayırlar. Nə vaxt prezidentə təqdim olunacaq, baxılacaq, onu deyə bilmərəm. Bizim də müəyyən təkliflərimiz var. Təklifləri hazırlamışıq, yəqin ki, bu yaxınlarda təqdim edəcəyik. Bu təkliflərə baxılmasının tərəfdarıyıq».\nDeputat xatırladıb ki, prezident İlham Əliyev banklara 10 min dollara qədər borcu olan fiziki şəxslərə güzəşt edilməsi ilə bağlı fərman (2019-cu il fevralın 28-də A.R) verib.\nV.Əhmədovun fikrincə 2015-ci ildə baş verən devalvasiyalar nəticəsində (manat dollar qarşısında iki dəfə dəyər itirib-A.R) sahibkarlar da çox böyük ziyana düşüblər.\nDeputat təkliflərin detallarına toxunmayıb və mövqeyini belə əsaslandırıb: «Çünki təkliflər müxtəlifdir, müəyyən variantlar var. Hansı qəbul olunacaq, o, artıq prezidentin səlahiyyətində olan məsələdir. Əsasən, hüquqi şəxslərlə əlaqədardır. Bizi narahat edən odur. Azərbaycanda sahibkarlığın inkişafına təkan vermək üçün ziyana düşmüş hüquqi şəxslərin müəyyən yardıma ehtiyacları var».\n500 milyondan çox insan...\n«Azərbaycan» qəzetində «500 milyondan çox insan Azərbaycanı izləyəcək» sərlövhəli yazıda Formula-1 Azərbaycan Qran-pri yarışlarına hazırlıq və onun ölkə həyatında əhəmiyyəti dəyərləndirilib.\nMüəllif yazıb ki, Azərbaycan bir çox beynəlxalq musiqi və idman yarışlarına ev sahibliyi edib, artıq 4 ildir dünyanın bir nömrəli avtomobil yarışına - Formula-1-ə evsahibliyi edir: «Aprelin 26-28-də dünyanın diqqəti yenidən Azərbaycana yönələcək. Bu müddətdə Formula-1 Azərbaycan Qran-prisini 500 milyondan çox tamaşaçı izləyəcək».\nMüəllif daha sonra da bu yarışın Azərbaycandan ötrü əhəmiyyətini ifadə etməyə çalışıb: «Bakıda, sadəcə, möhtəşəm yarış keçirilməyəcək, həmçinin, bu tədbir vasitəsilə paytaxtımız və ümumilikdə milli mədəniyyətimiz dünya ictimaiyyətinə təbliğ ediləcək. Azərbaycanın dünyada daha geniş səviyyədə tanıdılmasında bu tədbirin əhəmiyyəti çox böyükdür».\nYazıda daha sonra da yarışın incəliklərindən və hazırlıq prosesindən bəhs edilir. Sonda isə oxuyuruq: «Beləliklə, yalnız Cənubi Qafqazın deyil, Avropanın tolerantlıq, sülh və inkişaf mərkəzlərindən biri kimi tanınan Azərbaycan Formula-1 ilə uğur estafetini növbəti dəfə layiqincə davam etdirəcək».


Azərbaycan və Qazaxıstan karbohidrogenlərin tranzitini müzakirə edib\n“Şahdəniz-2”-dən ilk kommersiya qazının ixraca başlanılmasından 4 il ötür\nİran 26 0\nMaraqlı Xəbərlər 17 0\nРост цен на энергоресурсы начинает ограничивать спрос – Vitol\nKateqoriyasız 41 0\nYarım ildə BTC ilə 107 mln barel neft nəql edilib\nQazaxıstan 31 0\nPutin “Qazprom” rəhbərliyinin Türkmənistana gözlənilən səfərini açıqlayıb\nRusiya prezidenti Vladimir Putin “Qazprom” rəhbərliyinin Türkmənistana gözlənilən səfərini açıqlayıb. Putin çərşənbə günü jurnalistlərə deyib: “Qazprom rəhbərliyi tezliklə Türkmənistana gələcək”. Bu haqda Interfaks agentliyi məlumat…\nTürkmənistan 56 0\nAvropada qazın qiyməti 1 500 dolları ötüb\nÖtən gün keçirilən hərracların bağlanışında Avropada qazın 1 000 kubmetrinin qiyməti 1 500 ABŞ dollarını ötüb. “APA-Economics” xəbər verir ki, 29 iyun tarixində Avropanın ən…\nMaraqlı Xəbərlər 45 0\nDünya bazarında “Azeri Light” markalı Azərbaycan neftinin 1 barelinin qiyməti 2,13 ABŞ dolları, yaxud 1,71 % artaraq 126,81 ABŞ dolları təşkil edib. Bu barədə “Report“a neft bazarındakı mənbə məlumat verib. Hərraclarda…\nAİ 2035-ci ildən daxili yanma mühərrikli avtomobillərdən imtina edəcək\nAvtomobil bazarında artıq elektrik avtomobillərinin satışlarının təxminən 80%-ni təşkil edən Avropa İttifaqı (Aİ) üzvü olmayan Norveç 2025-ci ildə daxili yanma mühərrikli yeni minik avtomobillərinə qadağa…\nAzərbaycan və İran prezidentləri Aşxabadda görüşüb\nİyunun 29-da Aşqabadda Azərbaycan Respublikasının Prezidenti İlham Əliyevin İran İslam Respublikasının Prezidenti Seyid İbrahim Rəisi ilə görüşü olub. Caspian Barrel xəbər verir ki, bu barədə Azərbaycan…\nİran 61 0\nAzərbaycan İtaliya şirkəti ilə energetika sahəsində əməkdaşlığı müzakirə edib\nEnergetika naziri Pərviz Şahbazov İtaliyanın “Ansaldo Energia” şirkətinin baş icraçı direktoru Guiseppe Marinonun rəhbərlik etdiyi nümayəndə heyətini qəbul edib. “Report”un Energetika Nazirliyinə istinadən verdiyi məlumata…\nAzərbaycan neftinin qiyməti $125 yaxınlaşıb\nDünya bazarında “Azeri Light” markalı Azərbaycan neftinin 1 barelinin qiyməti 2,5 ABŞ dolları, yaxud 2,05 % artaraq 124,68 ABŞ dolları təşkil edib. Bu barədə “Report“a…\nbp “Şərqi Azəri” platformasıda hasilatı bərpa edib\nbp Azəri-Çıraq-Dərinsulu Günəşli (AÇG) yatağının işlənməsi layihəsinin əməliyyatçısı kimi məlumat verir ki, AÇG-nin illik iş proqramının bir hissəsi olaraq Şərqi Azəri platformasında planlaşdırılmış profilaktik işlər…\n“Seyid cəddinə arxayın olduğu kimi, biz də neftin qiymətinə arxayın olmamalıyıq” – Deputat\n“Heç bir iqtisadçı hesablaya bilməz ki, neftin qiyməti necə dəyişəcək. Neftin və qazın qiyməti iqtisadi deyil, daha çox siyasi səbəblərlə bağlıdır”. “Unikal” xəbər verir ki, bunu…\nRumıniya energetika naziri Cənub Qaz Dəhlizinin Avropa üçün vacibliyi haqda\nCənub Qaz Dəhlizi Avropaya təhlükəsiz tədarük üçün heç vaxt olmadığı qədər vacibdir. Bunu Trend-ə özəl müsahibəsində Azərbaycana səfər etmiş Rumıniya energetika naziri Vircil-Daniel Popesku deyib. “Azərbaycan…\nMaraqlı Xəbərlər 54 0\nCənub Qaz Dəhlizi Xəzər regionu üçün yeni imkanlar açır\nCənub Qaz Dəhlizi layihəsi Xəzər regionu üçün yeni imkanlar açır. Trend-in məlumatına görə, bunu Azərbaycan Beynəlxalq Münasibətlərin Təhlili Mərkəzinin baş məsləhətçisi Şahmar Hacıyev “Avropada enerji…\nAzərbaycan neftinin qiyməti $122 keçib\nDünya bazarında “Azeri Light” markalı Azərbaycan neftinin 1 barelinin qiyməti 0,75 ABŞ dolları, yaxud 0,62 % artaraq 122,18 ABŞ dolları təşkil edib. Bu barədə “Report“a neft bazarındakı mənbə məlumat verib. Hərraclarda…\nÖzbəkistan sosial binaların enerji səmərəliliyini artırmaq üçün $143 mln sərmayə yatıracaq\nDünya Bankı $143 mln-luq “Təmiz enerji” layihəsini Özbəkistanda həyata keçirməyə hazırlaşır. Özbəkistan hökumətinə ayrılacaq güzəştli kredit 800-dən çox təhsil və səhiyyə müəssisəsi binalarında enerji səmərəliliyinin…\nAğ Ev Rusiyaya qarşı yeni sanksiyaların təfərrüatlarını açıqlayıb\nAğ Ev: Dövlət Departamenti və Maliyyə Nazirliyi Moskvaya sanksiyalardan yayınmağa kömək edən şəxslərə qarşı sanksiyalar tətbiq edəcək Caspian Barrel Ağ Evin saytında bu gün dərc…\nRusiya 67 0\nBP Azərbaycanla enerji səmərəliliyi sahəsində yeni əməkdaşlıq imkanları axtarır\nBöyük Britaniyanın bp şirkəti Azərbaycanla enerji səmərəliliyi sahəsində yeni əməkdaşlıq imkanları axtarır. “bp-nin baş direktoru Bernard Luni iyunun23-24-də Azərbaycanda ikigünlük səfərdə olub. Bu, planlaşdırılmış səfərdir….\nAzərbaycan Respublikasının Prezidenti İlham Əliyev iyunun 24-də BP qrupunun baş icraçı direktoru Bernard Lunini qəbul edib. Görüşdə BP şirkətinin SOCAR ilə uzun illər uğurlu əməkdaşlıq…\nDünya bazarında “Azeri Light” markalı Azərbaycan neftinin 1 barelinin qiyməti 0,79 ABŞ dolları, yaxud 0,67 % artaraq 118,57 ABŞ dolları təşkil edib. Bu barədə “Report“a neft bazarındakı mənbə məlumat verib. Hərraclarda…\nSOCAR-ın quyusundan 2 ton neft oğurlamağa cəhd edilib\nHadisə Hacı Zeynalabdin Tağıyev adına Neft və Qaz Çıxarma İdarəsinin mədənlərinin birində baş verib Bakıda mədən ərazisindən müxtəlif vaxtlarda 2 ton neft oğurlamaq istəyən şəxslər…\nAzərbaycan Dövlət Neft Şirkəti (SOCAR) Rumıniya iqtisadiyyatına 69 milyon ABŞ dolları investisiya yatırıb, bu ölkədə geniş fəaliyyətə malikdir. “Report”un məlumatına görə, bunu Bakıda keçirilən Azərbaycan…\nAvropa Yenidənqurma və İnkişaf Bankı (EBRD) bu yay Azərbaycanla külək və günəş enerjisinin inkişafı layihələri üzrə sazişlərin imzalanması ilə bağlı hazırlıq işləri son mərhələdədir. “Report” xəbər verir ki,…\nAvropada qazın qiyməti $1385 yaxınlaşıb\nÖtən gün keçirilən hərracların bağlanışında Avropada qazın 1 000 kubmetrinin qiyməti 1 385 ABŞ dollarına çatıb. “APA-Economics” xəbər verir ki, 22 iyun tarixində Avropanın ən…\nEnergetika Nazirliyi yanıında Enerji Məsələlərini Tənzimləmə Agentliyində (AERA) Avropa Yenidənqurma və İnkişaf Bankının (EBRD) nümayəndə heyəti ilə görüş keçirilib. “Report” xəbər verir ki, bu barədə AERA…\nBüdcəyə edilən dəyişikliklərə görə neftin ptoqnoz qiyməti 70% artırılır\n2022-ci il Azərbaycan Respublikası dövlət büdcəsinin dəyişdirilməsi ilə bağlı qanun layihəsində neftin bir barelinin orta ixrac qiyməti 50 dollardan 85 dollaradək artırılır 2022-ci ilin beş…\nBrent markalı neftin qiyməti 109 dollardan aşağı endi\nBrent markalı neftin fyuçers qiymətləri mayın 19-dan bəri ilk dəfə bir barel üçün 109 dollardan aşağı düşüb Neftin qiymətinin azalması 5%-ə qədər sürətlənib, London birjasının…\nMaraqlı Xəbərlər 97 0\nAvropanın enerji məsələləri üzrə komissarı Kadri Simson iyulda Azərbaycana səfər edəcək. Trend-in məlumatına görə, bu barədə K.Simson Latviyada keçirilən “Üç dəniz regionunda balanslaşdırılmış və dayanıqlı…\nAzərbaycan gələcəkdə 5 min MVt gücündə bərpa olunan enerji obyektləri tikməyi planlaşdırır\nHazırda Azərbaycanda bərpaolunan enerji (BOE) gücləri 1312 MVt təşkil edir, perspektivdə ümumilikdə 5 MVt gücündə enerji obyektlərini istismara vermək planlaşdırılır. Bu barədə energetika naziri Pərviz…\n“Yaşıl” enerji ilə bağlı yeni proqramlar həyata keçiriləcək\nÖlkəmizdə elektrik enerjisinin demək olar ki, 94 faizi təbii qazla istehsal olunur. Bu səbəbdən “yaşıl” enerjinin artımı təbii qazın qənaətinə gətirib çıxarır. Trend-in məlumatına görə,…\nbp “Şahdəniz”də parnik qazı tullantılarını azaldacaq\nSOCAR-KBR birgə müəssisəsi “BP Exploration” şirkəti ilə “Şahdəniz Alfa” platforması üçün ilkin mühəndis layihələndirməsi, əsaslı təmir və tenderlərin müşayiəti üzrə xidmətlərlə bağlı müqavilə imzalayıb. Trend bu…\nXarici neft şirkətləri 4 ayda dövlət büdcəsinə ötən il qədər ödəniş edib\nBelə hal dünya bazarlarında neft və qaz qiymətlərinin yüksək olması ilə bağlıdır Azərbaycanda HPBS müqavilələri (Hasilatın Pay Bölgüsü Sazişləri, HPBS) üzrə fəaliyyət göstərən neft-qaz şirkətləri…\nAYİB Azərbaycanda külək elektrik stansiyasının tikintisinə $105 mln ayıracaq\nAvropa Yenidənqurma və İnkişaf Bankı (AYİB) Azərbaycanda 240 MVt gücündə külək elektrik stansiyasının tikintisinə 105 milyon dollar kredit ayıracaq. “Kredit alan bu layihəni həyata keçirmək…


SƏNAYE VƏ ENERGETİKA 06 iyl 2021, 13:39\nBaş qərargahı Texas ştatının İrving şəhərində yerləşən və ABŞ-ın ən tanınmış “Exxon Mobil Corporation” (ExxonMobil) 2020-ci ildə pandemiyanın ən çox təsir etdiyi neft-qaz şirkəti olub.\nOxu.Az-ın şirkətin mediaya hesabatlara əsasən verdiyi məlumata görə, “ExxonMobil” 2020-ci ili 22,4 milyard dollar zərərlə başa vurub.\nBu, şirkətin 1998-ci ildən bu yana ilk maliyyə itkisi kimi dəyərləndirilib. “ExxonMobil” 2019-cu ildə əldə etdiyi 14,3 milyard dollar mənfəətə qarşı, 2020-ci ilin bütün rübləri üzrə zərərlə işləyib.\nBildirilib ki, il boyu şirkət ən böyük maliyyə itkisi ilə 2020-ci ilin dördüncü rübündə qarşılaşıb. Təkcə ötən ilin son üç ayı ərzində şirkət 20 milyard dollar zivarında maliyyə itkisi ilə üzləşib.\nŞirkətin icraçı direktoru Darren Vuds 2020-ci ili “ExxonMobil” üçün ən çətin bazar şərtləri təqdim edən il kimi dəyərləndirib.\nQeyd edək ki, 2020-ci ildə pandemiyanın ən çox təsir etdiyi neft-qaz sektorunda fəaliyyət göstərən şirkətlər arasında “ExxonMobil” ilə yanaşı BP və “Royal Dutch Shell” şirkətlərinin də adı var.


Heydər Əliyev Mərkəzində “Kukla incəsənətdə” sərgisi açılıb | Xalq Qəzeti\n28.12.2016 09:57 | Oxunma sayı: 738\nDekabrın 27-də Heydər Əliyev Mərkəzində “Kukla incəsənətdə” sərgisinin açılış mərasimi keçirilib. Heydər Əliyev Fondunun vitse-prezidenti Leyla Əliyeva sərgi ilə tanış olub.\nAzərbaycan Rəssamlar İttifaqının üzvü, Əməkdar mədəniyyət işçisi Elmira Abbaslı bildirib ki, bu sərginin təşkili böyük bayramdır. Bu səviyyədə Bakıda, Azərbaycanda kukla sərgisi keçirilməyib. Uzun illər ərzində Bakıda belə irimiqyaslı sərginin təşkil edilməsi arzusunu diqqətə çatdıran E.Abbaslı Heydər Əliyev Fondunun rəhbərliyinə dərin təşəkkür edib. Qeyd edib ki, son 10 ildə bu cür sənət əsərlərinin yaradılması haqqında müzakirələr aparılıb. Bu kuklalar həm də mədəniyyətimizin, tariximizin zənginliyini nümayiş etdirir. Kukla yaratmaq, habelə bu sənət əsərini qorumaq çox çətin başa gəlir.\nBeləliklə, dekabrın 28-dən etibarən Heydər Əliyev Mərkəzində daha bir sərgini – dünya rəssam və heykəltəraşlarının nadir əl işlərindən ibarət kolleksiyanı izləyə bilərsiniz.


Arda Turan mükafat aldı – Səhifə 50301 – Yenicag.Az\nAna Səhifə İdman Arda Turan mükafat aldı\nArda Turan mükafat aldı\nAydın Cavadlı – Dekabr 12, 2014 - 20:33\n“Atletico Madrid”in türkiyəli futbolçusu Arda Turan klubun rəsmi sponsorlarından olan “Mahou” şikrəti tərəfindən mükafat alıb.\nYarımmüdafiəçi “Atletico”da noyabr ayının ən yaxşı futbolçusu olub.\n“Özümü çox yaxşı hiss edirəm. Düzü, optimal formada olduğumu düşünürəm. Cari mövsüm yaxşı keçir. Amma bizim üçün əsas olan mövsümün sonunda uğur qazanmaqdır. 2014-cü ili əla başa vurmaqdayıq. İnşallah, qarşıdakı 3 oyunu da qalib başa vurub böyük əhval-ruhiyyə ilə istirahətə yollanacağıq. Bazar günü “Villareal”a qarşı oyun da önəmlidir. Çətin olsa da, azarkeşlərimizi sevindirmək istəyirik. Həm azarkeş, həm komanda, həm də klub cəhətdən “Vicente Calderon”da çox gülüyük”.\nArda Turan məhkəməyə verildi


Millət vəkili - Sevinc Fətəliyeva\nSeçicilərin sayı: 36952\nSeçilmiş vəkil: Sevinc Fətəliyeva\nMəntəqələrin sayı: 27\nƏrazi: SURAXANI PAYONU HÖVSAN QƏSƏBƏSİ OQTAY ŞABANOV KÜÇƏSİ 19 B\nSevinc Fətəliyeva 1979-cu il avqustun 17-də Bakı şəhərində anadan olub. 1996-cı ildə Sevinc Fətəliyeva 160 №-li tam orta məкtəbi bitirib. 1996-2000-ci illərdə Azərbaycan Dillər Universitetində (ADU) tərcümə ixtisası üzrə təhsil alan Sevinc Fətəliyeva, 2000-2002-ci illərdə ADU-da magistr pilləsində təhsil alıb. Rus və ingilis dillərini bilən Sevinc Fətəliyeva, fiologiya üzrə fəlsəfə doctorudur. Sevinc Fətəliyevanın atası – Həbib Fətəliyev Azərbaycan SSR-nin sənaye naziri olub.\n2000-ci ildə "Mitsui & Co." LTD-də tərcüməçi vəzifəsində çalışan Sevinc Fətəliyeva, 2003-cü ildən Slavyan Universitetində (BSU) çalışır. O, 2003-cü ildən "Roman-german dilləri" Kafedrasının müəllimi, 2006-cı ildən isə "İngilis filologiyası" Kafedrasının müdiridir.\nSevinc Fətəliyeva 2010-cu il noyabrın 7-də baş tutan Azərbaycan Milli Məclisinə IV çağırış seçimlərə qatıldı. 30 saylı Suraxanı 1-ci dairəsindən Yeni Azərbaycan Partiyasının (YAP) namizədi olan Sevinc Fətəliyeva, səsvermədə qalib gəldi və Milli Məclisə üzv seçildi. O, 2010-2015-ci illərdə Milli Məclisin Beynəlxalq münasibətlər və parlamentlərarası əlaqələr Komitəsinin sədrinin müavini vəzifəsində çalışıb. Avropa Şurası Parlament Assambleyasında (AŞPA) Azərbaycan nümayəndə heyətinin üzvüdür.2015-2017 -ci illər ərzində Avropa Şurasının uşaqlar üzrə Baş Məruzəçi vəzifəsində çalışıb.\n2016-2018 -ci illərdə AŞPA -nın Sosial məsələlər,Sağlamlıq və Davamlı İnkişaf komitəsinin Avropa Sosial Xartiyası üzrə alt komitənin sədri vəzivəsində çalışıb.\nSevinc Fətəliyeva 2015-ci il noyabrın 1-də baş tutan Azərbaycan Milli Məclisinə V çağırış seçimlərə qatıldı. 30 saylı Suraxanı 1-ci dairəsindən Yeni Azərbaycan Partiyasının (YAP) namizədi olan Sevinc Fətəliyeva, səsvermədə qalib gəldi və Milli Məclisə üzv seçildi. (2015-2020) Milli Məclisin Beynəlxalq münasibətlər və parlamentlərarası əlaqələr Komitəsinin sədrinin müavini, İctimai birliкlər və dini qurumlar Komitəsinin isə üzvü vəzifələrində çalışıb. Sevinc Fətəliyeva Azərbaycan-Danimarкa parlamentlərarası əlaqələr üzrə işçi qrupunun rəhbəri,ABŞ, Çili, İsveç, Qətər, Misir, Peru, Yaponiya və Yunanıstan parlamentlərarası əlaqələr üzrə işçi qruplarının isə üzvü olub. Sevinc Fətəliyeva Yeni Azərbaycan Partiyasının (YAP) Beynəlxalq əlaqələr şöbəsinin müdiri, Qadınlar Şurasının isə sədr müavinidir.


RUS: Лев Николаевич Толстой - Исповедь\nBeş il bundan əvvəl məndə çox qəribə şeylər başladı: əvvəlcə, məni bir neçə dəqiqəliyinə çaşqınlıq tuturdu sanki, həyat dayanır, necə yaşamalı olduğumu, nə edəcəyimi bilmir, özümü itirib ümidsizliyə qapılırdım... Belə anlarda həyat durarkən, həmişə eyni suallar peyda olurdu: Nə üçün? Yaxşı, bəs sonra?...\nBaşa düşdüm ki, bu, təsadüfi çaşqınlıq deyil... Həyatım dayanmışdı... Görürdüm ki, qarşıda ölümdən başqa heç nə yoxdur. Zirvəyə qalxdıqdan sonra bu zirvədə dayanıb ən axmaq, ən səfeh adam kimi, aydın başa düşürəm ki, həyatda heç nə yoxdur, olmayıb, olmayacaq da...\nBəs bu qədər çalışıb–əlləşmək niyə? Necə olur ki, insan bunu görmədən yaşayır? - heyrət ediləsidir... Bax, bu, əsl dəhşət idi... Sakitcə ölümü gözləyə bilmirdim... Mümkün qədər tez boynuma kəndir keçirib, yaxud özümü güllə ilə vurub ondan xilas olmağa çalışırdım...\nSeçim qarşısında olmaq, "hansını seçim?" deyə düşünmək, öz həyat yolunu tapmaq, insan övladının bəlkə də lənəti, ya da bir ömür onun ən sadiq müəllimidir. Ən pisi, seçimləri edərkən nəyə güvəməyi seçə bilməməkdir: başqa insanlara, ya özünə? İdeyalara, ya materiyaya? Elmlərə, ya mistikaya? İnsan min illərdir bu tələdə ora-bura vurnuxur. Hərə də bir cürə özünə təsəlli və ya rahatlıq tapır. Kimsə peşəkar olur, kimsə sərxoş, ya da narkomaniyanın min-bir üsulundan birini seçir, kimsə yazıb-yaradır, kimsə özünü ağrıtmaqla məşğul olur (mazoxizm). Cəmiyyətlər üstünlük illüziyasını yaradıb ortaya atsalar da, əslində hamı eyni aqibəti yaşayır. Nəfərlərin gəldiyi nəticələr şəbəkələrin gəldiyi nəticələrlə eynilik təşkil edir. Həmişə belə olur. Əgər kitab sənin içindəki suallarla rezonans yaradırsa, səninlə dərdləşirsə, sənə seçimləri daha da aydın görməyə kömək edirsə, bax onda o kitabın yeri səndə fəxri pillələrin birində olur. "Etiraf" haqqında demək istədiklərim isə bunlarla bitmir...\nÖmrünün 50-ci illərində Tolstoyun belə ekzistensialist əzablar çəkməyi, bəzən nihilizmə yönəlməyi və bəzən də intihara meyilliliyi, aramsız və amansız cavab axtarışları onu inanc, tanrı və sadə insanlara yaxınlaşdırır. Bu yaxınlaşmanın özündə belə əbədi skeptizm və sabit tənqid var. Tolstoy "Biz niyə buradayıq?" və ya "Həyatımızın mənası nədir?" suallarını verərək həqiqətə yaxınlaşır. Eyni suallar verib məhvə və ya heçliyə yaxınlaşanlar da olub. Bu məsələ ilə əlaqədar Tolstoy özü əsərində ideal qruplaşdırma təqdim edib. Mütaliədən qazandıqlarımı cəmləyəndə bir daha başa düşürəm ki, insanın məna və "mən" axtarışı əbədi prosesdir. Bu yolda mümkün olan ən ideal təcrübə isə Tolstoyun "Etiraf"ında öz əksini tapıb.\nYazımı aşağıda kitabdan seçdiyim bəzi hissələr çərçivəsində davam etmək istərdim.\nXatırladım ki, mən yalnız Tanrıya inandığım zaman yaşamışam. Əvvəllər də belə olub, indi də, dedim: Tanrını yada salan kimi yaşamağa başlayıram, onu unutduqda, inanmadıqda isə ölürəm. - Yeri gələndə məndə də vəziyyət eyni ilə belədir. Teoloji məsələlərdən çox ciddi əziyyət çəkib ağır travmalar alan birisi kimi bu sözlərin nə məna verdiyini mümkün olan ən yüksək səviyyədə anlayıram. Buna baxmayaraq, bu sözlər Lev Nikoloyeviç üçün keçərlidir. Əgər bunu şəxsən özümə də aid edəsi olsam, bunu bütün varlığımla qəbul etsəm və başqa insanların arasına çıxıb eynən təkrarlasam, elə onun özünün də müdafiə etdiyi tezisi - hər kəs həyatın mənasına gərək özü cavab tapsın - ilə təzada girmiş olum. Mən yaxşı başa düşürəm ki, bu yol çoxlu təzadlar və dalğalanmalarla zəngindir. Onu da yaxşı başa düşürəm ki, hər nə olursa olsun, biz gərək heç vaxt öz azadlığımızı itirməyək və öz həqiqi mənliyimizi axtarıb tapıb, yalnızca onun vasitəsi ilə hansısa qərarı verək. Əsas başa düşüdüyüm ondan ibarətdir ki, gez-tez müəyyən bir qərara gəlməli olacağıq və bu qərar bizi zülmətdən nura çıxaracaq fənər olacaq.\nBaşa düşdüm ki, həyatı, onun mənasını bilmək istəyirəmsə, bir parazit kimi ömür sürmək yox, əsl həyatı yaşamaq, onunla qaynayıb – qarışmış həqiqi insanlığın bu həyata verdiyi mənanı qəbul etmək, onu təcrübədən keçirmək lazımdır. - Bu cümlələrdə isə insanın məna axtarışı sosial təbəqə və ictimai quruluşla əlaqələndirilir. Tolstoy öz məna axtarışını sadə kəndlilərin və adi insanların arasına çıxardıqdan sonra çox ciddi nailiyyətlər əldə etdiyini qeyd edir. Bu məqam mənə Erik Hofferi xatırlatdı. Tolstoy ömrünün böyük hissəni sərf etdiyi elm, ədəbiyyat, fəlsəfə və incəsənət kimi sahələrin dahi nümayəndələrinə skeptik yanaşır, onların əslində hər şeyi mürəkkəbləşdirdiyini və sualları sadəcə başqa formaya saldığını qeyd edir.\nNə qədər müdrik olsaq da, mənim, Şopenhauerin, Süleymanın düşdüyü vəziyyət çox səfeh bir vəziyyətdir: həyatın bədbəxtlik olduğunu bilə–bilə, yaşayırıq. Bu ki açıq–aydın axmaqlıqdır. Axı, əgər həyat mənasızdırsa və mən mənalı, məntiqli olanı bu qədər sevirəmsə, onda həyatı məhv etməliyəm. Onda onu inkar etməyə heç kim olmayacaq. - Bu da Tolstoyun başa düşdükləri ilə əlaqədar qeyd etdiyi məqamlardan birisidir. Düşündürücüdür. Müəyyən mərhələlərdə məna axtarışı destruktiv çalarlarsız ötüşmür.\nYox, inanc insan həyatının mənasını bildirməsi və onun nəticəsi kimi insanın özünü öldürməkdən vaz keçib yaşamasıdır. İnanc həyat qüvvəsidir. Əgər insan yaşayırsa, deməli, o nəyəsə inanır. Əgər nəyinsə uğrunda yaşamalı olduğuna inanmasaydı, yaşamazdı. Əgər insan sonu olanın müvəqqəti, xəyali olduğunu görmürsə, anlamırsa, həmin sonu olana inanır. Əgər insan sonu olanın müvəqqəti, xəyali olduğunu anlayırsa, sonsuz olana inanmalıdır. İnancsız yaşamaq mümkün deyil. - Çoxlarımız düşünə bilərik ki, bu kifayət qədər cəsarətli sözlərdir, hətta yeri gələndə Lev Tolstoyun özü üçün belə, amma yenə də çox az şeylərdən biridir ki, əminliklə nə isə demək baxımından şans yüksəkdir. "Etiraf" Tolstoyun sırf inancla əlaqədar böhranıdır. Üstəlik, məncə, inanc təkcə insana deyil, həm də digər canlılara da aiddir. O cümlədən, ümid, stereotip və s.\nƏdəbi fəaliyyətin yuxarı pillələrində mənə aydın idi ki, nə öyrətdiyini bilmədən öyrətmək olmaz, çünki hər kəsin müxtəlif şeyləri öyrətdiyini, aralarındakı mübahisələrlə yalnız öz cəhalətlərini gizlətdiklərini görürdüm. - İnanmaq çətindir ki, bu sözlərin yazılışından 100 ildən də çox vaxt keçib. Məgər indi də vəziyyət belə deyilmi? Bütü günü axmaq terminologiya, boş intelektuallıq və əzbərçiliklə "düşüncə adamları" başımızı piyləməklə məşğul olmurlarmı? Ona görə də Tolstoy kitabın sonlarında qısa və konkret olaraq insan cəmiyyətində azadlığın və dolayısı ilə də həqiqətin harada olduğuna işarələr verir.\nDediyim kimi, Tanrı axtarışı mühakimə deyil, hiss idi, çünki düşüncələrimdən yox, tam əksinə, qəlbimdən axıb gəlirdi. Bu, qəriblikdə yaşayan qorxu, kimsəsizlik, yalqızlıq və kimlərinsə köməyinə ümid hissi idi. - Əgər ilahi qüdrət varsa, məncə də biz onu özümüzə uyğunlaşdıra bilmərik, onu sadəcə hiss edə bilərik. Fəlsəfə, din və digər qurub-quraşdırdıqlarımızın yol verdiyi xəta budur. Hər cərəyan öz eqoizmini yükləyərək özünə reytinq toplamaqla məşğuldur, halbuki, əslində hər şey bizim özümüzdə başlayıb, elə özümüzdə də bitən qəribə cığırdır. Bunu bir daha görməyimə kömək etdiyinə görə Lev Tolstoya təzim edirəm.\nklassik ədəbiyyat klassiklər Lev Tolstoy rus ədəbiyyatı\nLabels: klassik ədəbiyyat klassiklər Lev Tolstoy rus ədəbiyyatı


Qoç - gün problemlərlə yanaşı, imkanlar da gətirəcək. Sizin qüvvənizi və rəqabətə davamlılıq səviyyənizi yoxlamaqda maraqlı olan insan var.\nBir istiqamətdə itki verərək uduzsanız da, başqa məqamda irəliləyişə və uğura nal olacaqsınız. Diqqətli olun, qərar verməyə, rəhbərliyin təzyiqinə müqavimət göstərməyə, həmkar və yaxınlarınızın tənqidlərinizi cavablamağa tələsməyin.\nNeytral mövqe tutun, şəraitin aydınlaşmasını gözləyin.\nMühüm danışıq, görüş, yazışma və ya telefon zəngini sabaha qədər təxirə salın.\nBuğa - gələcəklə bağlı planlarınızda yeni mərhələdir. Nəyə isə nail olmaq, hansısa mövqeni tutmaq, statusa və ya maddi uğura yiyələnmək - bütün bunlar əladır.\nAmma məqsədi dəqiqləşdirin, həmin hədəfə aparacaq yolu konkretləşdirin. Əgər hazırlığa başlayıbsınızsa, şanslarınızı artırın.\nMəqsədə aparan yolda sizə dəstək ola biləcək adam peyda olarsa, ondan ayrılmayın. Təklifləri dinləyin, amma yolunuzdan sapmayın.\nƏkizlər - özünüzü yormasanız, qüvvənizdən düzgün yararlansanız, işinizin effektivliyi artacaq. Yeni planları düşünsəniz belə, bütün sahələrdə başlanan layihələri bitirə bilməyəcəksiniz.\nBəzən özünüzə və yanınızdakı insanlara "yox!" deməyi bacarın. Görüləsi iş çoxdursa, əlavə tapşırıqdan imtina edin.\nXərçəng - yaxın gələcəklə yanaşı, uzaq perspektivlə bağlı planlarınız dəyişə bilər. İş və şəxsi həyatla bağlı məqamlar aktivləşir.\nYeni nə iləsə qarşılaşa bilərsiniz. İdeyalarınız varsa, onları reallaşdırmaq vaxtıdır. Amma tələsməyin, təşəbbüsləri bir qədər təxirə salın, ehtiyac yarananda fəaliyyət göstərin. Şəxsi həyatda situasiya asanlıqla çətinləşə bilər.\nMaraqarınıza zərbə dəyə biləcək görüşü təxirə salın.\nŞir - Merkuri, Ay və Oğlaq arasındakı münasibətlər həyatınızdakı dəyərlər barədə düşünməyin vaxtının çatdığını göstərir.\nŞəxsi və işgüzar əlaqələr, təhsil, işdə irəliləyiş, səfər, ötən işlərin nəticələri və yeni məqsədlər diqqətinizdə olmalıdır. Miqyası genişləndirin, imkanları artırın. Bütün planlar dəyərlərinizə əsaslanır.\nBir qədər tək qalın, iş, münasibətlər, təmasların məqsəd və mənalarını araşdırın. Əgər kiminləsə danışıb anlaşılmaz məsələyə aydınlıq gətirmək istəyirsinizsə, uyğun yer seçin.\nKöhnə problemlərin gözlənilməz və orijinal həll yolları görünə bilər.\nQız - emosional bir məsələ ilə bağlı təlaş yarana bilər. İlin ən mühüm günlərindən biri, yaradıcılıq və ya romantik planlar üçün əlverişli vaxtdır.\nİstək və məqsədinizi dəqiqləşdirin. Şəraitin bir sıra nüansları taleyinizdə və planlarınızda iştirak edərək sizi lazımlı insanla görüşdürə bilər.\nFaydasız, mənasız arzularla xəyallara vaxt xərcləməyin. Həyatınızda daha dəyərli və önəmli, gərəkli istiqamətə yönəlin.\nTərəzi - planlarınız və cari hadisələri yenilənmə impulsu alacaq. Maraqlarınızı saf-çürük edin, onların arasında ən dəyərli və real, mümkün olanları seçin.\nİşdə problemlər olmayacaq. Danışıqlar, aktiv yazışma aparın, gələcək əməkdaşlığın şərtlərini müəyyənləşdirin. Tərəfdaş və ya iş yoldaşı ilə münasibətlərdə ambisiyanız maneəyə çevrilməsin. Sərt tənqidsiz ötüşməyə çalışın.\nOptimal yol səylərin birləşdirilməsi, güzəştlər axtarışı və yaxın gələcəkdəki işlərə hazırlıqdır. Şəxsi həyatda həll olunmamış məsələləri qulaqardına vurmayın. Münasibətlərə yenidən baxın, köhnə sxemləri təzələyin.\nƏqrəb - münasibətlər labirintini araşdırmağa davam edin. Hansısa məqamı daha dəqiq aydınlaşdırmalı olacaqsınız. Emosiyalar çox olmasa da, mental dəyərləndirmələr aydın və orijinaldır.\nŞəxsi həyatda uğur zolağıdır. Anlaşılmazlıqları asanlıqla müzakirə etmək, əldə olunanları, şəraitdəki dəyişiklikləri nəzərdən keçirmək olar. Yeniliklər pis olmaz. Sizi cəlbedən məsələdə irəliləmək zamanıdır.\nAmma hadisələri tələsdirməyin. Müşahidə edin, dəyərləndirin, seçin.\nOxatan - "səbrli olun", "təmkinli davranın"... Bu sözlər insanı bezdirir. Haqqı tapdanan, hüquq pozulan insanın səbrli olması onun haqsızlıqla barışması deməkdir.\nBu gün həyatınızda yeni mövzu, yeni mərhələ ola bilər. Qüvvə və imkanlarınızı dəqiq hesablayın, məqsəd və hədəflərinizi müəyyənləşdirin. Maddi məsələlər hələ də aktualdır. Maliyyə imkanlarınızı ciddi təhlil edin, itkilərə yol vermədən stabilliyi qorumağın yollarını düşünün. İnformasiya toplanması, əlaqələrin genişləndirilməsinə diqqət ayırın.\nƏlinizdə olan bütün vasitələrlə həyatınızı stabilləşdirin.\nBu gün ayinlər və mərasimlər vacibdir. Yaşlılara, qocalara qayğı göstərin.\nOğlaq - çox mühüm gündür. Kollektiv, həmfikirlər və dostlarla bağlı planlarda yeniliklər yaşanacaq. Fantaziyalardan əl çəkin və ətrafa yaxşı baxın.\nSiz belə yaşamağa layiqsiniz?! Çətin. Bu günü həyatınızda dönüş nöqtəsi edə bilərsiniz. Bəzi məsələləri ətrafınızdakı insanlarla müqayisədə daha tez hiss edəcəksiniz. Ola bilər ki, bəhs etdiyimiz məqam sizə hansı üstünlüklər əldə edə biləcəyinizlə bağlı məlumatlar versin.\nGörüşlər və söhbətlərin mövzuları təsadüfi deyil. Görüş üçün səbəb qəfil ola bilər. Ünsiyyətdə isə emosional olacaqsınız.\nÜmumi planlar məcrasında münasibətləri yeniləməyin vaxtıdır.\nDolça - tələsməyin. Səmimilik və niyyətlərinizin qarışıq olmaması güclü emosiyalarla müşayiət ediləcək. Bu isə sizi zəiflədə bilər.\nAğıllı, məntiqli eqoizm şəxsi münasibətlərlə yanaşı, işdə karınıza gələ bilər. Əvvəllər başqaları üçün etdikləriniz və səbriniz işlərinizin konkretləşməsi ilə mükafatlanacaq. Hadisələrin verdikləri mesajları izləyin, təmkini pozmayın. Qəfil yardım və ya işin öhdəsindən daha yaxşı gəlməklə bağlı məsləhət ala bilərsiniz.\nDostlarınızla əylənmək şansı var.\nİşdə rəhbərlikdən uzaq durun. Günün ilk yarısında borcları qaytarın, vədləri yerinə yetirin. Mümkün qədər çox işi bitirin.\nAxşam saatlarında yeni təmayüllərdən kənar qalmayın.\nBalıqlar - Oğlaq və Ay arasındakı münasibətlər yaxın ətrafınızdakı insanlarla bağlı hadisələri aktivləşdirəcək. Ünsiyyət, görüş, danışıqlarla bol gündür. Lakin ciddi müzakirələri məhdud dairədə, üzbəüz aparın.\nEmosional, aktiv hərəkətlər tələb olunan vaxtdır. Gözləntiləriniz böyük olsa da, səbrli olun.\nMaliyyə maraqlarınızı ön plana çəkin. Alış-verişdə bahalı heç nə almayın.\nİstəklərinizi konkretləşdirin, sonra həmin məqsədin reallaşdırılması yollarını düşünün.\n4 fevral 2013 12:35\n20 yanvar 2013 04:01\n17 yanvar 2013 22:40\n17 yanvar 2013 22:16\n17 yanvar 2013 20:50\n17 yanvar 2013 17:42\n17 yanvar 2013 17:30\n17 yanvar 2013 17:26\naaa nolmushdu bugun seherden bunu gozleyirem deyesen probka vardi gelmirdi bu tema)))))\nAncaq catdiq :)\nQiz - emosional bir mesele ile bagli telas yarana biler. Ilin en muhum gunlerinden biri, yaradiciliq ve ya romantik planlar ucun elverisli vaxtdir.\n17 yanvar 2013 17:16\nheqiqeten yazilanlar dwzdw\n17 yanvar 2013 16:19\n17 yanvar 2013 15:58\nİşdə problemlər olmayacaq. Danışıqlar, aktiv yazışma aparın, gələcək əməkdaşlığın şərtlərini müəyyənləşdirin. Tərəfdaş və ya iş yoldaşı ilə münasibətlərdə ambisiyanız maneəyə çevrilməsin. Sərt tənqidsiz ötüşməyə çalışın\n17 yanvar 2013 15:43\n17 yanvar 2013 15:33\n17 yanvar 2013 15:28\ntewekkur edirem baci...\n17 yanvar 2013 15:27\nBəzən özünüzə və yanınızdakı insanlara "yox!" deməyi bacarın. Görüləsi iş çoxdursa, əlavə tapşırıqdan imtina edin\n17 yanvar 2013 15:20\n17 yanvar 2013 14:57\n17 yanvar 2013 14:48\nBu gunumuzwe cox wukur\n17 yanvar 2013 14:45\nxerceng. aaa nolmushdu bugun seherden bunu gozleyirem deyesen probka vardi gelmirdi bu tema)))))


Kürsəngi dağı haqqında » TehsilDunyasi.org\nTəhsil gündəmi / 06 may 2021\nKürsəngi dağı haqqında\nSalyan folklorunun izi ilə;\nKürsəngi dağı Salyan rayon Kürsəngi kəndi ərazisində yerləşir. Kənd öz adını bu dağdan alıb. El arasında Kürsəngi dağı deyilsə də, əslində bu, uca bir təpədir. Təxminən, 90 metr hündürlüyü var. Kürsəngi dağı vulkan mənşəli dağdır. Bu dağın yaranması ilə bağlı bir neçə rəvayət var. Bu rəvayətlə bağlı məlumatı Kürsəngi kənd sakini 1953-cü il təvəllüdlü Rəhimov Ağabəy Abdulla oğlundan aldıq. Onun dediyinə görə bir zamanlar üç qardaş olub; Kürsəngi, Savalan, Həzrət. Onlar Şirvan dağının ətəyində bir pir var, orada məskunlaşmışdılar. Səhərlər hərə öz işinə gedirmiş, axşama evlərinə gəlirmiş. Bir gün də Kürsəngi adını daşıyan qardaş axşam işdən gələndə görür ki, yerə düyü tökülüb. Buna görə onların aralarında mübahisə olur. Mübahisə zamanı Həzrət qardaş acıq edir, evdən çıxıb gedir. Qardaşlar bundan çox narahat olurlar. Həzrəti axtarmaqdan ötrü iki qardaş yola düzəlirlər. Baba dağının ətəyinə qədər gedirlər. Axtarırlar, amma onu tapa bilmirlər, kor-peşman geri qayıdırlar. Geri qayıdanda Kürsəngi qardaş yorulur, indiki Kürsəngi dağının ətəyində dayanır, deyir ki, ”Mən yorulmuşam, mənim məskənim elə buradı. Mən bu dağın üstündə yaşayacam, ömrümü burada başa vuracam”. Savalan qardaş nə qədər təkid edirsə Kürsəngi qardaş qərarından əl çəkmir. Savalan qardaş əsəbləşir, ona deyir, “Sən elə kürsən ki kür”, yəni tənbəlsən ki, tənbəl. Kür sözünün digər mənası da dəli-dolu, ipə-sapa yatmayan deməkdir. Elə o vaxtdan bu dağın adı Kürsəngi qalıb. Kürsəngi digər qardaşlardan daha qocaman olduğu üçün bu dağa bəzən, qoca Kürsəngi də deyirlər. Hətta bu ərazidə yaşayan insanlar and içəndə,”Yuxarıda Allah, aşağıda qoca Kürsəngi haqqı” deyirlər.\nİkinci ehtimal da ondan ibarətdir ki, Kür sözü öz yatağına sığışmayan, kükrəyən, daşan, coşan mənasını ifadə edir. Bu da Kür çayı ilə əlaqədardı. Vaxtı ilə Kürün qabağına bənd atılmamışdan əvvəl Kür sahillərini basanda, bütün əraziləri su basarmış. Əhali özünü qorumaq üçün Kürsəngi dağına çıxarmış. Kür daşıb bu ərazilərə çatanda yavaşlayarmış, səngiyərmiş. Ehtimallardan biri də buna əsaslanır.\nBir ehtimal da var ki, səng fars dilində “daş” mənasında, Kürsəngi sözü isə "Kürün daşı" mənalarına söykənir. Belə ki, Kür daşanda hər yeri su basırmış. Kürsəngi dağı o daşqının ortasında bir daş kimi, ada kimi görsənirmiş. Bu dağ Cənub-şərq Şirvan düzündə ən böyük vulkanik dağ, Salyanda ən yüksək zirvə hesab edilir.\nKürsəngi kəndinin adı da məhz bu dağın adından götürülmüşdür. O vaxta qədər bu kəndə Çalovlu deyirdilər. Çünki burada yaşayan əhalinin əksəriyyəti Şamaxının Çalov kəndindən gəlmədir. Sözü gedən kənd çalovluların qışlağı hesab olunurdu. Daha sonra əhali oturaq həyata keçmiş və burada məskunlaşmışlar. Hal-hazırda da Şamaxının Çalov kəndi ilə sıx əlaqələr var. Kürsəngidə bir hadisə baş verən kimi Çalov kəndində eşidilirdi, yəni o dərəcə sıx əlaqələr var.\nKürsəngi dağı və Kürsəngi sözü haqqında başqa rəvayətlər də var. Bu rəvayətlərdə Kürsəngi sözünün izahı ağzdan-ağıza keçən el yorumlarına əsaslanır. Fikrimizcə, bu rəvayətlərdə söylənənlər bu dağın adının gerçək izahından uzaqdır. Lakin onları qiymətli folklor nümmunələri kimi yazıya almağı gərəkli hesab etdik.\nKürsəngi dağı haqqında araşdırmaçı Namiq Hacıheydərlinin “Gizli tarix və ya Şumer yadigarı Kürsəngi dağı” adlı araşdırma yazısı var. Araşdırmaçının yazdığına görə Kürsəngi sözünün iki komponenti var. Kür qədim Şumer dilində “yüksəklik” anlamını verən Kur sözündən götürülüb. Qədim şumerlər özlərinə səng və ya sang deyiblər. Yəni bu adın mənası qədim şumercədə “Şumer yüksəkliyi” deməkdir. Fikrimizcə, Kürsəngi sözünün ən doğru elmi və məntiqi izahı budur.\nArzu Çingiz (Əliyeva)


2022, 05 İyul, çərşənbə axşamı, Bakı vaxtı 09:50\nAntikorrupsiya fəalı isə Kremlin bu işi onu gözdən salmaq üçün quraşdırdığını bildirir\nFevralın 12-də Rusiyada müxalifətçi Aleksey Navalnının məhkəməsi davam edir. Müxalifət 2-ci Dünya müharibəsi veteranına böhran atmaqda ittiham olunur.\nAntikorrupsiya fəalı isə Kremlin bu işi onu gözdən salmaq üçün quraşdırdığını bildirir.\nHəmin veteran konstitusiyaya ötənilki dəyişikliklərə dəstək ifadə olunan videoda çəkilib. Düzəlişləri Prezident Vladimir Putinin 2024-cü ildən sonra da, hakimiyyətini uzatmasına yol açır.\nAvropa ‘Putinin yaxın çevrəsinə’ elə bu ay sanksiyalar qoya bilər\nGörüntülər necə yayılır\nNavalnı və vəkilləri bugünkü prosesdə deyiblər ki, iclasda çəkilişin qadağan olunmasına baxmayaraq, bəzi dövlət media orqanları məhkəmə zalından videogörüntü əldə edib.\n“Gəlin, normal bir jurnalistdən soruşaq, onlar video alıblarmı”, – Navalnı deyib.\n“Sizin sual soruşmaq hüququnuz yoxdur”, – hakim cavab verib.\n“Sizin bir məsələyə diqqət ayırmanızı istəyirəm, hər dəfə şahid mənim suallarımı cavablandıra bilməyəndə prosesi dayandırır və şahidin zaldan çıxmasına şərait yaradırsınız. Onu bayırda nə demək, suallarına necə cavab verməklə bağlı təlimatlandırırlar”, – Navalnı vurğulayıb.\nNavalnaya Almaniyaya gedib\nO, hakimi “Cinayət Məcəlləsini zəif bilməkdə”, “tutuquşu kimi danışmaqda” suçlayıb. Dojd TV bu haqda Navalnının tvitlərini paylaşıb.\n“İnanıram ki, siz özünüzü biabır etməyi, siyasi tamaşa düzəltməyi dayandırmalı, bəzi kurslar götürməlisiz”, – Navalnı bildirib.\nMəhkəmə Navalnının iyunda paylaşdığı sosial media postu üzərində qurulub. O, videoda çəkilənləri “satqınlar”, “şüursuz adamlar”, “korrupsioner lakeylər” adlandırıb.\nNavalnı qərargahının növbəti aksiyası fevralın 14-ə planlaşdırılıb\nVeteran üzrxahlıq tələb edir\nRusiyanın İstintaq Komitəsinin mövqeyinə görə, bu şərhlərdə 2-ci Dünya müharibəsi veteranının “şərəf və ləyaqətini alçaldan qərəzli saxta informasiya” var.\nNavalnı cərimələnə, ona ictimai iş, yaxud həbs cəzası kəsilə bilər.\nMəhkəmənin ötən həftə təxirə salınmasına isə iddiaçı İqnat Artyomenkonun özünü pis hiss etməsi, təcili yardımla aparılması səbəb olub. Aparılmazdan öncə 94 yaşlı veteran deyib ki, Navalnıdan ictimai üzrxahlıq gözləyir.\nSorğu: Navalnıya inanırlar, amma dəyişiklik istəmirlər\nMüxalifətçinin fikrincə, Artyomenko prosesi izləməyə mental baxımdan qadir deyil. Veteran prosesə evindən qoşulmuşdu.\nFevralın 2-də Moskvada məhkəmə Navalnıya 2 il 8 ay həbs cəzası kəsib, onun mənimsəmə işi üzrə daha öncəki şərti cəzası real həbslə əvəzlənib. O, yanvarın 17-də Berlindən qayıdarkən saxlanıb. Almaniyada isə ötən avqustda Sibirdə zəhərlənmədən müalicə olunurdu. Navalnı buna görə Putin və təhlükəsizlik agentlərini ittiham edir. Kreml iddiaları rədd edir.


Tramp Asiya səfərindən öncə Havaya gedib\nKoreya yarımadasında gərginliyin artdığı bir vaxt, prezident Donald Tramp cümə günü ABŞ ordusunun Sakit Okean Kommandanlığından məxfi məlumatlar alıb.\nBrifiq Air Force One Sakit Okeanında yerləşən Oahu adasının Hickham Hava Qüvvələri Bazasına enəndən sonra baş tutub. Orada prezident və birinci xanım Melaniya Tramp Havay adalarına aid ənənəvi şəkildə, əkillərlə qarşılanıb.\nSakit Okean Komandanlığı\nDaha sonra prezident Tramp Amerikanın ən böyük döyüş komandanlıqlarından biri olan Sakit Okean Komandanlığınının yerləşdiyi Dəniz Korpusu qərargahına gedib.\n“Burada çox sayda güçlü, istedadlı insanlar var və biz sizi yüksək dəyərləndiririk”, deyə Tramp Sakit Okean Komandanlığının komandiri ABŞ Hərbi Dəniz Donanması admiralı Harri Deyvisə bildirib.\nBrifinqdən sonra Tramp və xanımı Pörl Harboru ziyarət edib, 1941-ci ilin dekabrın 7-də Birləşmiş Ştatların İkinci Dünya Müharibəsinə daxil olmasına gətirib çıxaran Yaponiyanın hücumu nəticəsində batan döyüş gəmisi USS Arizona memorialına əklil yerləşdirib. Tramp və xanımı həmçinin Arizona üzərindəki suya yasmin ləçəkləri atıb. Prezident bir neçə dəfə sakitcə “təşəkkür edirəm” deyib.\nŞərqi Asiya Sammiti\nAir Force One-da ikən Donald Tramp “çox mühüm” adlandırdıqları səfərin sonunda yenidən Havaya gəlib, orada bir gün keçirmək istədiyini, lakin Şərqi Asiya Sammiti ilə Cənub-şərqi Asiya Dövlətləri Assosiasiyasının görüşündə iştirak etmək üçün bu planı təxirə saldığını deyib.\nTramp Filippindən öncə Yaponiya, Cənubi Koreya, Çin və Vyetnama səfər edəcək.\nDigər liderlərlə görüşü zamanı prezident onlara dünyanın ABŞ administrasiya rəsmilərinin hazırda ən böyük təhlükə olaraq gördüyü Şimali Koreyanın nüvə döyüş başlığı və balistik raket proqramlarına son qoymaq üçün vaxtın daraldığını deyəcək.


18:01 19 Dekabr 2015\nAzərbaycanlı avtoş göstərdiyi şou ilə gürcüləri məhəttəl qoyub.\nANS PRESS-in məlumatına görə, ötən gün Gürcüstanın Avropa İttifaqı ilə viza rejiminin ləğv edilməsi ilə əlaqədar gürcülər Tiflisdə bayram ediblər.\nGürcüstan ötən gün işıqlara qərq olub və ölkənin paytaxtında bayram abu-havası hiss olunub. Bu zaman "Hammer" markalı avtomobillə bir nəfər avtoşluq eyməyə başlayıb. Məlum olub ki, həmin şəxs azərbaycanlı imiş.


ONLINE ŞƏKIL QƏTNAMƏSINI NECƏ AZALTMAQ OLAR? - ONLAYN XIDMƏTLƏR - 2020\nƏSas Onlayn xidmətlər\nFotoşəkilin qətnaməsini onlayn olaraq dəyişdirin\nDVD-də qeyd olunan filmlərin formatı gündəlik istifadə üçün əlverişsizdir, xüsusən pərəstişkarları üçün mobil cihazlarda film izləmək. Bu cür istifadəçilər üçün yaxşı bir həll diskdən mövcud cihazların əksəriyyəti tərəfindən tanınan AVI formatına çevirməkdir.\nAVI-yə DVD-yə çevirmək üçün seçimlər\nBizə maraq doğuran problemi həll etmək üçün xüsusi konvertor proqramları olmadan edə bilmərik. Bu problemi həll etmək üçün ən uyğun olan Format Factory və Freemake Video Converter.\nMetod 1: Format Factory\nFormatlar Fabriki birdən çox faylın konvertasiyası üçün ən populyar proqramlardan biridir. Proqramın funksiyaları arasında DVD-yə AVI-ə çevrilmək imkanı var.\nBiçim Fabrikasını indirin\nFilm diskini sürücüyə daxil edin və ya görüntüyü virtual DVD-ROM'a yerləşdirin. Bundan sonra Formatlar Fabriki'ni açın və maddəyə vurun "ROM qurğu DVD CD ISO".\nSonra, seçimi seçin "DVD-yə video".\nKonverter kömək proqramı başlayacaq. Əvvəlcə mənbə disk ilə sürücüyü seçin.\nSonra klipləri AVI-ə çevirmək istədiyiniz diskdən qeyd etmək lazımdır. Bunu etmək üçün istədiyiniz faylların yanındakı qutuyu yoxlayın.\nBundan sonra, pəncərənin sağ hissəsində çıxış formatı parametrini tapın. Açılır siyahıda olan variantları seçin. "AVI".\nGerekirse, inkişaf etmiş ayarları istifadə edin (düyməsinə basın "Özelleştir"), audio parçaları, altyazıları və fayl adlarını redaktə edin.\nDönüşüm prosesini başlamaq üçün basın "Başla".\nKonverter proqramı bağlanır və əsas proqram pəncərəsinə qayıdırsınız. Mövcud vəzifəni iş yerində siçan ilə seçin və düyməni basın. "Başla".\nSeçilmiş videoların AVI formatına çevrilməsi başlayır. Tərəqqi sütunda izlənilə bilər "Vəziyyət".\nDönüşümün sonunda, proqram sizə görev çubuğunda və səs siqnalında bir mesaj verəcəkdir. Basın "Final Qovluq"dönüşüm nəticəsində kataloqa getmək.\nFormat Factory vəzifəsi ilə yaxşı bir iş görsə də, proqramın sürəti, xüsusilə zəif kompüterlər, çox istəkli olur.\nMetod 2: Freemake Video Converter\nFreemake Video Converter, DVD-yə AVI-ə çevrilmə problemini həll edə biləcək bir funksional çeviricidir.\nFreemake Video Converter proqramını yükləyin\nProqramı açın və düyməni basın. "DVD"mənbə diski seçmək üçün.\nDizinin seçilməsi pəncərəsində "Explorer" İstədiyiniz DVD ilə sürücüyü seçin.\nProqrama məlumatları yüklədikdən sonra düyməni basın. "avidə" işçi pəncərəsinin altında.\nDönüşüm ayarları proqramı açılır. Gerekirse, dönüşüm ayarlarını ve hedef klasörü değiştirin, sonra da düğmeyi basın "Convert" proseduru başlamaq üçün.\nDönüşüm tərəqqi ayrı bir pəncərədə izlənilə bilər.\nProseduru tamamladıqdan sonra, proqram sizə bir mesaj verəcəkdir "OK".\nİlerleme penceresinden, dönüştürülen dosyayı kaydetmek üçün önceden seçilmiş bir klasöre erişebilirsiniz.\nFreemake Video Converter, sürətli və olduqca yüksək keyfiyyətli, lakin orijinal disk vəziyyəti haqqında daha çox seçici - oxumaq səhvləri ilə qarşı-qarşıya, proqram prosesi kəsəcək.\nGördüyünüz kimi, AVI-yə DVD çevirmək həqiqətən asandır. Yuxarıda göstərilən proqramlara əlavə olaraq, bir çox video sıxılma tətbiqləri də bu imkanları təmin edir.\nVideonu izləyin: Onlayn hüquq məsləhətçisi VTB Azərbaycan. Онлайн-юрист ВТБ Азербайджан (Fevral 2020).\nhttps://termotools.com az.termotools.com © Onlayn xidmətlər 2020


Virusdan ölüm sayı sıfıra düşdü, Azərbaycanın mübarizəsi effektivdir - ŞƏRH | Hokm.Az\n14 İyun 2021 - 17:17 291\nHokm.az xəbər verir ki, bunu “Report”a açıqlamasında Milli Məclisin Səhiyyə komitəsinin sədr müavini, ürək-damar cərrahı Rəşad Mahmudov deyib.\nXatırladaq ki, bu günə qədər ölkədə 335 171 nəfər virusa yoluxub. Onlardan 328 580 nəfəri artıq sağalıb. Ümumi yoluxanlardan 4 953 nəfər dünyasını dəyişib. Hazırda 1 638 aktiv koronavirus xəstəsi var.


İlham Əliyev ABŞ-ın Müdafiə Nazirliyinin nümayəndə heyətini qəbul etdi - Ekspress.az\nİlham Əliyev ABŞ-ın Müdafiə Nazirliyinin nümayəndə heyətini qəbul etdi\nİlham Əliyev başçısı Azərbaycanla ABŞ arasında əməkdaşlığın müxtəlif sahələrdə uğurla inkişaf etdiyini bildirib. Prezident İlham Əliyev qarşılıqlı səfərlərin, o cümlədən ABŞ Prezidentinin milli təhlükəsizlik məsələləri üzrə müşaviri Con Boltonun və digər rəsmilərin Azərbaycana səfərlərinin münasibətlərimizin inkişafındakı rolunu qeyd etdi. Müdafiə sahəsində əməkdaşlığın məmnunluq doğurduğunu deyən dövlətimizin başçısı enerji təhlükəsizliyi məsələlərinin də ikitərəfli münasibətlərimizin inkişafında böyük önəm daşıdığını bildirib, bu baxımdan ABŞ höküməti və şəxsən ABŞ Prezidentinin Cənub Qaz Dəhlizi layihəsinin reallaşmasına verdiyi dəstəyi yüksək qiymətləndirib. Prezident İlham Əliyev Respublika Günü və enerji sahəsində əməkdaşlıq mövzusunda ABŞ Prezidentinin ünvanladığı məktubların da əhəmiyyətini qeyd edib.\nDövlətimizin başçısı NATO çərçivəsində də əlaqələrin inkişafından məmnunluğunu bildirərək, NATO mənzil qərargahına son uğurlu səfərini bu təşkilatla əməkdaşlığın yaxşı göstəricisi kimi dəyərləndirib. Prezident qeyd edib ki, Əfqanıstandakı sülhməramlı əməliyyatlarda ölkəmizin iştirakı və orada Qətiyyətli Dəstək Missiyasında hərbçilərimizin sayının artırılması Azərbaycanın bu ölkədə ümumi sülhyaratma səylərinə verdiyi töhfəsini nümayiş etdirir. Azərbaycanın etibarlı və sabit tərəfdaş olduğunu qeyd edən İlham Əliyev ölkəmizin həmçinin ikitərəfli əsasda da Əfqanıstanda həyata keçirilən quruculuq və yenidənqurma işlərinə öz töhfəsini, xüsusilə ASAN xidmət təcrübəsinin Əfqanıstanda da tətbiqinə dəstək verdiyini bildirib.


Beynəlxalq Muğam Mərkəzində “Bir gün Qarabağda” adlı bədii-musiqili yaradıcılıq tədbiri keçirilib | Frame.az\nAzərbaycan Respublikasının Prezidenti İlham Əliyev milli mədəniyyətimizin inkişafına böyük diqqət və qayğı göstərir. Xalqımızın min illər boyu yaratdığı maddi və qeyri-maddi mədəni irsin qorunması və zənginləşdirilməsi dövlət siyasətinin mühüm prioritetlərindəndir. Birinci vitse-prezident, Heydər Əliyev Fondunun prezidenti, YUNESKO-nun və İSESKO-nun sülhməramlı səfiri Mehriban xanım Əliyevanın milli mədəni irsimizin, xüsusən Qarabağla bağlı mədəni-mənəvi dəyərlərimizin dünyada təbliğində və mühafizə olunmasında böyük xidmətləri vardır.\nBu haqda dekabrın 24-də Azərbaycan Respublikası Qaçqınların və Məcburi Köçkünlərin İşləri üzrə Dövlət Komitəsinin Beynəlxalq Muğam Mərkəzinin təşkilati dəstəyi ilə keçirdiyi “Bir gün Qarabağda” adlı bədii-musiqili yaradıcılıq tədbirində ətraflı danışılıb. Tədbirin keçirilməsində məqsəd Qarabağın mədəni mühitinin tarixi ənənələrini və inkişaf istiqamətlərini nümayiş və təbliğ etmək, bu sahədə məcburi köçkünlərin yaradıcılıq imkanlarını artırmaq və stimullaşdırmaqdır.\nTədbir iştirakçıları əvvəlcə Muğam Mərkəzinin foyesində Qarabağ bölgəsinin folklor, xalçaçılıq, mətbəx mədəniyyəti nümunələri, məcburi köçkünlərin rəsm əsərləri və digər yaradıcılıq işləri ilə tanış olublar. Qarabağın tarixi şəxsiyyətlərinin obrazlarını canlandlran Şuşa Dövlət Musiqili Dram Teatrının aktyorlarının çıxışları, həmçinin gənc rəssam Aydın Rəhimovun işıqlı masa üzərində qumla yaratdığı Qarabağ motivlərini əks etdirən rəsmləri böyük maraqla qarşılanıb.\nSonra Muğam Mərkəzinin səhnəsində məcburi köçkünlər və qonaqlar qarşısında Milli Məclisin mədəniyyət komitəsinin sədri, akademik Rafael Hüseynov çıxış edib. Ölkəmizdə mədəniyyət, həmçinin məcburi köçkünlərlə iş sahəsində həyata keçirilən dövlət siyasətinin məqsəd və nəticələri barədə fikirlərini bölüşən millət vəkili xalqımızın zəngin mədəni-mənəvi irsinə Qarabağ bölgəsinin də tarixən öz layiqli töhfələr verdiyini bildirib. Otuz ildir dünyanın gözü qarşısında təcavüzkar siyasət həyata keçirən Ermənistanın bu bölgədə əsrlər boyu yaradılmış mədəniyyət abidələrimizi məhv etməklə yanaşı, qeyri-maddi mədəni irsimizə də sahib çıxmağa cəhd göstərdiyi, lakin Azərbaycan dövlətinin gücü və qüdrəti qarşısında aciz qaldığı, cənab İlham Əliyevin apardığı cəsarətli və qətiyyətli siyasət nəticəsində torpaqlarımızın da tezliklə işğaldan azad ediləcəyi diqqətə çatdırıldı. Dövlətimizin başçısının təşəbbüsü və rəhbərliyi ilə məcburi köçkünlərin sosial problemlərinin həlli sahəsində geniş miqyaslı tədbirlər həyata keçirildiyi, indiyədək onlar üçün 100-dən çox qəsəbənin salındığı vurğulandı.\nQeyd olundu ki, öz ad günündə məcburi köçkünlərlə birlikdə olmaq ənənəsinə sadiq qalan Prezident İlham Əliyev bu gün Birinci xanım Mehriban Əliyeva ilə birgə Sumqayıtda məcburi köçkünlər üçün inşa edilmiş 1000 ailəlik yeni və müasir yaşayış kompleksinin açılışında iştirak edib.\nYaradıcılıq tədbiri Müğam Mərkəzi tərəfindən Qarabağ muğam məktəbi yetirmələrinin iştirakı ilə hazırlanan konsertlə başa çatıb.\n← Beynəlxalq Muğam Mərkəzində Dünya Azəbaycanlılarının Həmrəyliyi Gününə həsr edilmiş möhtəşəm tədbir keçirilib\nQrinç-in oğurluq planı baş tutmadı →


Özünəinamın 5 fransız üsulu » Qadin.Net ~ İlk milli qadın portalı\nÖzünəinam-qadın gücünün açarıdır. Fransada aparılan yüzlərlə müsahibə və tədqiqatlar nəticəsində, jurnalist Keyt Ceymi Kallan fransızların özünəinam və güvən nüansını kosmetikasız və estetik əməliyyatsız necə əldə etdiklərini təyin edib.\nZaman-zaman biz özümüzü hissiyyat cəhətdən tükənmiş hiss edirik. Kiçik uğursuzluq bizim əhvalımızdakı “Mən”-imizdən bir parça qopara bilir. Bu zəifliyinizin qarşısında dəstək almaq üçün alkaqol, köhnə sevgilinin qollarına qayıtmaq, sizi dəfələrlə incidən insanların yanında olmaq yerinə öz ruhi yorğunluğunuza hörmətlə yanaşın. Sirli bağ öz hisslərinizə güc-qüvvət qazandırma qüçün ruhlandırıcı mühit olacaq. O psixikanızı qidalandıraraq dəstək verəcək. Xarici mühit fransız qadınlarını gücdən məhrum edəndə, onlar öz yataq otaqlarına çəkilib yataq dəstlərini geyinib kitab oxuyurlar. Və yaxud da yoqa ilə məşqul olurlar – deyə Keyt Ceymi Kallan öz müşahidələrini bölüşür. Yaxud da sadəcə uzanıb Van Dam haqqında düşünür, ilk öpüşdüyü günü xatırlaya bilər. Bu addımlar onu yungüllüyə aparır. Arzular, xəyyallar dünyasını ən son nöqtəsinə qədər hiss edir. Sirli bağ sadəcə bir kitabxanada tapdığı maraqlı kitab ola bilər.\nFransız qadınları hər zaman rahat gedib kitab oxuya biləcəkləri bir kafe təyin edirlər, evə hər zamankı zaatdan gec gəlirlər, və oxuduqları kitab onlarda belə bir fikir formalaşdırır –hamı eyni deyil. Onlar öz gündəlik həyatlarına özlərinə və dünyaya, uşaqlarına, sevgilisinə, ərinə qarşı yeni hisslərlə qayıdır. Real həyata qayıdarkən onun özünəməxsus sirri olur. Bu özünə dəyər vermək baxımından çox əhəmiyyətlidir. Yox, öz gizli bağınız haqqında sözlər sərf etmək lazım deyil. Həqiqət budur ki, o mövcuddur və mənəvi güc qazanmaq üçün əvəzsizdir.\nBiz gündəlik adi əşyalaradn istifadə etməyə öyrəşmişik. Özümüzə verdiyimiz dəyər bu səbəbdən də azalmış olur. Biz unuduruq ki, ümumiyyətlə axı bizim gözəl əşyalarımız da var.\nFransız qadınları heç vəchlə nənələrinin verdiyi çaynik, stəkan cehiz dəstini unutmurlar. O cehizlər nəinki bayram günlərində, hətta hər gün süfrələrini bəzəyir.\nBaxmayaraq ki, biz bunu nəzərə almırıq çox vaxt amma həyatımızda demək olar ki hər gün yaxşı yönümdə nəsə dəyişiklik etmək bizim əlimizdədir. Hər birimiz bu dünyanı necə yaşamaq lazım olduğuna dair bir nümunəyik. Hətta bunun fərqinə varmadan belə, siz kiməsə, özünüzdən cavan kişi və qadınlara təkan ola bilərsiniz. Buna görə də hətta təcrübəniz olmasa belə, ətarf üçün, əriniz üçün, gələcək nəsillər üçün xoşbəxt görünün, gülümsəyin.\nMəsələn adicə piyada gəzintiyə çıxarkən fikirləşin ki kənardan sizə baxırlar, istər-istəməz görəsən necə görünürəm, kişilərə necə təsir bağışlayiram deyə düşünəcəksiniz. Keyt Ceymi Kallan qeyd edir:\nBiz ətirləri yoxlamaq üçün, alış-veriş etmək üçün yaxınlığımızdakı maqazinlərə giririk. Qonşulaqdakı kitab dükanına baş çəkirik bütün bunları edərkən biz nəzərə almırıq ki, həyatımızı dəyişə biləcək qarşılaşma məhz həmin vaxt ola bilər. Bir sözlə bizim bu dünyadakı mövcudluğumuz tək bizim özümüzlə bağlı olan bir məsələ deyil, eyni zamanda ətrafımızı da əlaqələndirən bir işdir.\nHeç kimə bənzəməmək\nFransız gözəlliyinin əsas sirri bundadır ki, o özündən razıdır. Yol verdiyi tək şey özünü təkrarsız göstərmək və hiss etdirmək olur. Ona görə də bütün münasibətlərin başlıcası odur ki, öz özəlliyini qoruyasan, öz həyatını yaşayasan nəinki ərinin, uşaqlarının, dostlarının həyatın. Əlbəttə ki, insanı sevmək, ona dəyər vermək, bəzi güzəştlərə getmək olar amma siz onun yerinə ki yaşaya bilməzsiz, o da sizin. Sizi sevən olduğu kimi sevəcək onsuz da. Necə varsınızsa elə də sevəcək. Bax məsələ də bundadır, necə varsınızsa elə də qalın həmişə.\nKeyt Ceymi Kallan deyir ki, Fransız qadınları çox gözəl bilir onların özəlliyi, təkrarsızlığı nədir və ərin, ətrafın diqqətini necə cəmləyib sabit saxlamaq olar. Məhz bu qabiliyyətlə də meydan oxumaq olar. Əgər ikiləşsəniz,onunla cüt geyinsəniz əlaqələr hər zaman təravətli qalar. Buna baxmayaraq öz xüsusiliyinizi və fərqliliyinizi qorumalısınız. Əgər qadın fərdiliyini qurban verirsə bu münasibətlərdə manatonluq hökm sürəcək və hətta birlikdə olduğu müddətdə belə yanındakı kişini mənəvi cəhətdən tamamlaya bilməyəcək.\nGörüşə hazırlaşmaq ya idman zalına hazırlaşmaq, evdə oturmaq yaxud insan arasına çıxmaq. Biz yeyəndə, yaxud pəhriz saxlayanda belə “ağ-qara” səbəblər peyda olur. Sevgidə də belədir: biz ya hislərdən imtina edirik, yaxud birdən-birə həyəcanlanırıq, özünəinamımızı itiririk, bizə tamamilə uyğun gəlməyən kişilərlə münasibət qururuq.\nHər şeyə mülayim yanaşıb özünüzə şokalat tikəsi kimi bir xoşbəxtliyi rəva görün. Fransızların dili ilə desək həyatdakı hər xırda şeydən də həzz almağa cəhd edin. Məsələ onda deyil ki, kişini əldə saxlayasan yaxud ərini məcbur edəsən ki, hər zaman sənə diqqət yetirsin. Həyatının hər dəqiqiəsini, hər saniyəsini daha ürəkaçan şəkildə yaşamaq varkən, gözəl geyinib, fərəhli gəzib,rahat yaşamaq varkən başqa seçimə ehtiyyac yoxdur məncə.\n№ 15 - Müəllif: Muselmanka88\ndogurdanda maraqli xeberdi duzdur ama burda yazilanlarin eksriyyeti Azerbaycan yox heqiqetende fransiz qadinlarina aiddir\n№ 14 - Müəllif: Alone_girl96\nFransız qadınları heç vəchlə nənələrinin verdiyi çaynik, stəkan cehiz dəstini unutmurlar.\nHəyatının hər dəqiqiəsini, hər saniyəsini daha ürəkaçan şəkildə yaşamaq varkən, gözəl geyinib, fərəhli gəzib,rahat yaşamaq varkən başqa seçimə ehtiyyac yoxdur məncə.\n№ 9 - Müəllif: nigar dadasova\nMaraqli xebere gore tewekkurle\nKeyt Ceymi Kallan deyir ki, Fransız qadınları çox gözəl bilir onların özəlliyi, təkrarsızlığı nədir və ərin, ətrafın diqqətini necə cəmləyib sabit saxlamaq olar. Bilirlər bizləridə öyrətsinlər nə olar ki


Mi-171A2 çoxməqsədli helikopterin ilk partiyası Qazaxıstana çatdırılıb - Azeridefence | Azeridefence\nRusiyanın “Vertolyotı Rossii” Dövlət Şirkəti ilk Mi-171A2 çoxməqsədli helikopteri Qazaxıstana təhvil verib.\n“Rostex” Dövlət Korporasiyasına daxil olan “Vertolyotı Rossii” ilə Qazaxıstan arasında Mi-171A2 çoxməqsədli helikopterin tədarükünə dair müqavilə 2017-ci ilin sonunda imzalanıb. Mi-171A2 helikopteri Mi-8/17 helikopterlərinin ən müasir modifikasiyasıdır. Yeni kompleks helekopterlərdə “şüşə kabinə” prinsipi tətbiq olunub. Helekopteri üçün yeni yaradılan KBO-17 avadanlığına pilot-naviqasiya informasiya və bort sisteminə 6×8 düym ölçülərində 4 maye kristallar ekran daxildir. Həmin avadanlığın köməyi ilə helikopterin ön və arxa tərəflərindən görüntülər aşkar edilə bilir.\nYeni kompleksdə GLONASS/GPS ikikanallı rəqəmsal avtopilot da mövcuddur. Yeni kompleksə keçməklə ekipajın sayını iki nəfərə, pultun sayını isə 8-dən 3-dək ixtisar etmək mümkündür. Yeni avadanlıq axtarış-xilasetmə işlərinin həyata keçirən helikopterlərlə yanaşı döyüş helikopterlərinə də qurula bilir.\nMi-171A2 daha güclü VK-2500PS elektron sistemli mühərriklə təmin olunub. Mi-171A2-nin uçuş məsafəsi yanacağın həcminə görə, 850 km-dir. Yüklə birgə çəkisi isə 5 tondur. Helikopterin müasir avionikası Mi-171A2-yə istənilən hava şəraitində uçmaq imkanı yaradır. Helikopter 280 km/saat sürətlə uçur.\nMəlumatda o da qeyd olunub ki, “Vertolyotı Rossii” 2019-cu ilin sonuna qədər Hindistana daha bir ədəd Mi-171A2 çoxməqsədli helikopter tədarük etməyi planlaşdırır.


Ana səhifə » Xəbər lenti\t» Avroviziya 2021-də ölkəmiz hansı mahnı ilə təmsil olunacaq?\nAvroviziya 2021-də ölkəmiz hansı mahnı ilə təmsil olunacaq?\nÖlkəmizi "Eurovision 2021"də təmsil edəcək Samirə Əfəndinin oxuyacağı mahnının seçim mərhələsi davam edir.\n"INFE Azərbaycan" seçilən 6 mahnının adını açıqlayıb. Bildirilib ki, Samirə beynəlxalq yarışmada "Mata Hari", "Ratata", "When I’m gone", "Manifesto", "Breathing you", "Owe you pretty" mahnılarından birini oxuyacaq.\nSona qalan 6 mahnı Əfəndinin ifasında "Focus Group"a təqdim olunub. Mahnı adları seçimdən sonra komanda tərəfindən dəyişdirilə bilər.\nQeyd edək ki, "Eurovision 2021" mayın 18-dən 22-nə kimi Hollandiyanın Rotterdam şəhərində keçiriləcək.